open-index/open-wikipedia-markdown huggingface dataset:
ตำบลบ้านกอก (อำเภอจัตุรัส)

**ตำบลบ้านกอก** เป็นตำบลหนึ่งในอำเภอจัตุรัส จังหวัดชัยภูมิ โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ **เทศบาลตำบลจัตุรัส** และ**องค์การบริหารส่วนตำบลบ้านกอก**

## การปกครอง
### การปกครองส่วนภูมิภาค

* หมู่ที่ 1 บ้านกอก
* หมู่ที่ 2 บ้านกอก	
* หมู่ที่ 3 โนนทอง
* หมู่ที่ 4 สำโรงทุ่ง	
* หมู่ที่ 5 หลุบงิ้ว
* หมู่ที่ 6 มะเกลือ
* หมู่ที่ 7 สระสี่เหลี่ยม
* หมู่ที่ 8 โนนสะอาด
* หมู่ที่ 9 ทุ่งสว่างพัฒนา	
* หมู่ที่ 10 คงคาล้อม
* หมู่ที่ 11 โนนทอง	
* หมู่ที่ 12 กอก
* หมู่ที่ 13 มะเกลือ	
* หมู่ที่ 14 สระสี่เหลี่ยม	
* หมู่ที่ 15 หนองไผ่	
* หมู่ที่ 16 ดงผาสุข
* หมู่ที่ 17 โนนทอง

### การปกครองส่วนท้องถิ่น
พื้นที่ของตำบลบ้านกอก อยู่ในความรับผิดชอบองค์การปกครองส่วนท้องถิ่น 2 หน่วยงาน คือ

* *สถิติจำนวนประชากรและบ้านของตำบลบ้านกอก ข้อมูล ณ ธันวาคม 2564*

## สถานที่สำคัญ
: **การศึกษา**
* โรงเรียน
** โรงเรียนจัตุรัสวิทยานุกูล
** โรงเรียนบ้านทุ่งสว่างวัฒนา	
** โรงเรียนบ้านมะเกลือโนนทอง	
** โรงเรียนบ้านสระสี่เหลี่ยม	
** โรงเรียนบ้านหลุบงิ้ว
* โรงเรียนเอกชน
** โรงเรียนศรีเทพบาล
** โรงเรียนบุญสมประสงค์

: **การศาสนา**
วัด/สำนักสงฆ์

* วัดเจริญศรีสุข
* วัดทรงธรรม
* วัดโนนสะอาด
* วัดโนนหัวช้างรัตนาราม
* วัดบ้านหลุบงิ้ว
* วัดป่าแจ้ง
* วัดมะเกลือ
* วัดศิริพงษาวาส
* วัดสระสี่เหลี่ยม
* วัดหงษ์ทอง

## อ้างอิง

บ้านกอก
ตำบลหนองบัวโคก (อำเภอจัตุรัส)

**ตำบลหนองบัวโคก** เป็นตำบลหนึ่งในอำเภอจัตุรัส จังหวัดชัยภูมิ ตั้งอยู่ห่างจากตัวอำเภอประมาณ  17  กิโลเมตร โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ **เทศบาลตำบลหนองบัวโคก** และ**องค์การบริหารส่วนตำบลหนองบัวโคก**

## ประวัติ
* วันที่ 5 กรกฎาคม 2508 ตั้งตำบลหนองบัวโคก แยกออกจากตำบลบ้านขามและตำบลกุดน้ำใสโดยให้มีเขตปกครองรวม 6 หมู่บ้าน คือ
**หมู่ที่ 1 โอนจากหมู่ที่ 9   ตำบลบ้านขาม
**หมู่ที่ 2 โอนจากหมู่ที่ 8   ตำบลกุดน้ำใส
**หมู่ที่ 3 โอนจากหมู่ที่ 7   ตำบลกุดน้ำใส
**หมู่ที่ 4 โอนจากหมู่ที่ 11  ตำบลกุดน้ำใส
**หมู่ที่ 5 โอนจากหมู่ที่ 10  ตำบลกุดน้ำใส
**หมู่ที่ 6 โอนจากหมู่ที่ 9   ตำบลกุดน้ำใส

## การปกครอง
### การปกครองส่วนภูมิภาค

* หมู่ที่ 1 หนองบัวโคก	
* หมู่ที่ 2 หนองลุมพุก	
* หมู่ที่ 3 หนองโสน	
* หมู่ที่ 4 โกรกผักหวาน	
* หมู่ที่ 5 ทามจาน
* หมู่ที่ 6 หนองพง	
* หมู่ที่ 7 โสกรวก
* หมู่ที่ 8 หนองซึก	
* หมู่ที่ 9 หนองตะคลอง	
* หมู่ที่ 10 หนองตะไก้	
* หมู่ที่ 11 ห้วยดอนยาว

### การปกครองส่วนท้องถิ่น
พื้นที่ของตำบลหนองบัวโคก อยู่ในความรับผิดชอบองค์การปกครองส่วนท้องถิ่น 2 หน่วยงาน คือ

* *สถิติจำนวนประชากรและบ้านของตำบลหนองบัวโคก ข้อมูล ณ ธันวาคม 2564*

## สถานที่สำคัญ
: **การศึกษา**
* โรงเรียน
** โรงเรียนชุมชนหนองบัวโคก (ทองวิทยานุกูล)
** โรงเรียนบ้านทามจาน
** โรงเรียนบ้านโสกรวกหนองซึก
** โรงเรียนบ้านหนองลุมพุก
** โรงเรียนบ้านหนองโสน

: **การศาสนา**
วัด/สำนักสงฆ์

* วัดโกรกผักหวาน
* วัดทามจาน
* วัดป่าสุทธิโกศล
* วัดโสกรวก
* วัดเทพนิมิต
* วัดหนองบัวโคก
* วัดหนองพง
* วัดหนองลุมพุก
* วัดหนองโสน
* วัดใหม่รวมมิตร
* วัดร่มโพธิ์ทอง

## อ้างอิง

หนองบัวโคก
ชอฮ์เชรอฆ

**ชอฮ์เชรอฆ** (; Shāh Chérāgh) เป็นอนุสรณ์ไว้ศพและมัสยิดในเมืองชีรอซ ประเทศอิหร่าน เป็นที่ไว้ศพของพี่น้องอะฮ์มัดและมุฮัมมัด บุตรของมูซา อัลกาซิม และพี่น้องของอะลี อัรริฎอ ทั้งสองได้หลบหนีมาอาศัยที่ชีรอซในสมัยการฆ่าล้างชีอะฮ์โดยจักรวรรดิอับบาซิด ชื่อของมัสยิดในภาษาเปอร์เซียแปลว่า "เจ้าแห่งแสง"

ชอฮ์เชรอฆได้รับการขนานนามจากนักท่องเที่ยวจำนวนมากว่าเป็นมัสยิดที่สวยที่สุดในโลก และเริ่มมาเป็นที่รู้จักนิยมในโลกตะวันตกในเดือนตุลาคม 1976 เมื่อนิตยสาร ''อินเทอร์วิว'' ตีพิมพ์ภาพถ่ายนางแบบเอลิซาเบธ เทย์เลอร์ ของช่างภาพฟีรูซ ซอเฮดี เป็นภาพปก

ในวันที่ 26 ตุลาคม 2022 เกิดเหตุกราดยิงที่มัสยิดชอฮ์เชรอฆ เป็นผลให้มีผู้เสียชีวิตอย่างน้อย 15 ราย ทางการอิหร่านระบุว่าผู้ก่อเหตุ 3 รายเป็นผู้ก่อการร้ายตักฟีร ในวันเดียวกันนั้น รัฐอิสลามออกประกาศอ้างว่าตนเป็นผู้อยู่เบื้องหลัง เจ้าหน้าที่รัฐของอิหร่านระบุว่าผู้ก่อเหตุไม่ใช่ชาวอิหร่าน 

## อ้างอิง

หมวดหมู่:มัสยิดในประเทศอิหร่าน
หมวดหมู่:สิ่งก่อสร้างในชีรอซ
การสังหารหมู่ที่ชอฮ์เชรอฆ

ในวันที่ 26 ตุลาคม 2022 สื่ออิหร่านรายงานว่ามีผู้เสียชีวิต 13 ราย ในเหตุกราดยิงหมู่ที่มัสยิดชอฮ์เชรอฆ แหล่งจาริกแสวงบุญของนิกายชีอะฮ์ในเมืองชีรอซ ประเทศอิหร่านตอนใต้

รอยเตอส์รายงานว่าในวันเดียวกันนั้น รัฐอิสลามได้ออกประกาศอ้างความรับผิดชอบในเหตุโจมตีนี้ ส่วนเจ้าหน้าที่ของรัฐกล่าวโทษว่าผู้ก่อเหตุคือผู้ประท้วงกรณีการเสียชีวิตของแมฮ์ซอ แอมีนี

ชาวอิหร่านจำนวนมากเคลือบแคลงใจต่อเหตุการณ์นี้ มองว่าเป็นการก่อเหตุร้ายแรงเพื่อสร้างความชอบธรรม เพื่อโจมตีผู้ประท้วงและป้องกันไม่ให้มีการประท้วงเกิดขึ้นที่สุสานกษัตริย์ซีรัสมหาราชซึ่งมีแผนว่าจะจัดขึ้นในวันเดียวกัน รายงานของเครือข่ายข่าววีโอเอภาษาเปอร์เซีย ผู้ประท้วงชาวอิหร่านจำนวนหนึ่งมองว่าการจัดฉากการโจมตีนี้มีขึ้นเพื่อเบี่ยงเบนความสนใจของสาธารณชนจากการประท้วงต่อต้านรัฐบาลที่ดำเนินไปอยู่ทั่วประเทศ สถาบันวิทยาการสงครามระบุว่ามีความเป็นไปได้สูงที่รัฐอิหร่านจะจัดฉากการสังหารหมู่ขึ้นเพื่อระงับการประท้วงลง และเบี่ยงเบน "ความสนใจสาธารณะไปจากการประท้วง และพุ่งเป้าความโกรธไปยังผู้ก่อเหตุที่เป็นต่างชาติอย่างรัฐอิสลามหรือซาอุดิอาระเบีย"

## อ้างอิง

หมวดหมู่:การก่อการร้ายในประเทศอิหร่าน
หมวดหมู่:ชีรอซ
หมวดหมู่:ประเทศอิหร่านในปี พ.ศ. 2565
หมวดหมู่:อาชญากรรมในปี พ.ศ. 2565
มัสยิดแนซีโรลโมลก์

**มัสยิดแนซีโรลโมลก์** () หรือ **มัสยิดชมพู** () เป็นมัสยิดเก่าแก่ในเมืองชีรอซ ประเทศอิหร่าน ตั้งอยู่ใกล้กับชอฮ์แชรอฆ มัสยิดเป็นที่รู้จักมากจากงานกระจกสีภายใน และองค์ประกอบทางสถาปัตยกรรมแบบดั้งเดิมอื่น ๆ เช่นการออกแบบ *แพนจ์คอเซ* (; "เว้าห้าเว้า")

มัสยิดแนซีโรลโมลก์สร้างขึ้นในสมัยจักรวรรดิกอจอร์ เริ่มก่อสร้างในปี 1876 ตามคำสั่งของ มีร์ซอ แฮแซน แอลี แนซีโรลโมลก์ ขุนนางแห่งชีรอซ และบุตรของแอลี แอกแบร์ แกวอม โอลโมลก์ ผู้เป็น *แคลอนแทร์* (ตำแหน่งคล้ายนายกเทศมนตรี) แห่งชีรอซ มัสยิดสร้างเสร็จในปี 1888 โดยมีผู้ออกแบบคือโมแฮมแมด แฮแซน สถาปนิกชาวเปอร์เซียซึ่งเคยออกแบบสวนเอแรม มาก่อนด้วย นักออกแบบคนอื่น ๆ ที่มีส่วนร่วมในการออกแบบมัสยิดยังรวมถึงโมแฮมแมด โฮเซย์นี และโมแฮมแมด เรซอ

## ภาพกว้าง

## อ้างอิง

หมวดหมู่:มัสยิดในประเทศอิหร่าน
หมวดหมู่:สิ่งก่อสร้างในชีรอซ
ช่องแคบอากาชิ

**ช่องแคบอากาชิ** () เป็นช่องแคบระหว่างเกาะฮนชูและเกาะอาวาจิ เชื่อมระหว่างทะเลเซโตะและอ่าวโอซากะ มีความกว้างประมาณ 4 กิโลเมตร และมีความลึกสูงสุดประมาณ 110 เมตร กระแสน้ำเร็วที่สุดโดยประมาณคือ 4.5 เมตรต่อวินาที (8.7 นอต)  

ช่องแคบมีความยาว 1.5 กิโลเมตร และเป็นจุดสำคัญในทะเลเซโตะ น่านนน้ำโดยรอบรอบช่องแคบอากาชิเป็นแหล่งทำการประมงที่มีชื่อเสียงเป็นอย่างมาก ช่องแคบอากาชิยังถูกกําหนดให้เป็นช่องทางการขนส่งระหว่างประเทศโดยพระราชบัญญัติความปลอดภัยการจราจรทางทะเลของญี่ปุ่น 

## อ้างอิง


หมวดหมู่:ช่องแคบในประเทศญี่ปุ่น
รายชื่อจังหวัดของประเทศโคลอมเบียเรียงตามดัชนีการพัฒนามนุษย์

นี่คือ **รายชื่อจังหวัดของประเทศโคลอมเบียและเขตนครหลวง[[โบโกตา]]เรียงตาม[[ดัชนีการพัฒนามนุษย์ ]]**ใน ค.ศ. 2020 สำหรับข้อมูลของ ค.ศ. 2019

## ดูเพิ่ม
* รายชื่อประเทศเรียงตามดัชนีการพัฒนามนุษย์

## อ้างอิง
รายชื่อแขวงของประเทศลาวเรียงตามดัชนีการพัฒนามนุษย์

นี่คือ **รายชื่อ[[แขวงของประเทศลาว|แขวง]]ของ[[ประเทศลาว]]เรียงตาม[[ดัชนีการพัฒนามนุษย์]]** ใน ค.ศ. 2019

## อ้างอิง
ตำบลส้มป่อย (อำเภอจัตุรัส)

**ตำบลส้มป่อย** เป็นตำบลหนึ่งในอำเภอจัตุรัส จังหวัดชัยภูมิ ตั้งอยู่ห่างจากตัวอำเภอประมาณ 20 กิโลเมตร ปัจจุบันพื้นที่ทั้งหมดอยู่ในความรับผิดชอบของ **องค์การบริหารส่วนตำบลส้มป่อย**

## อาณาเขต
* ทิศเหนือ ติดกับ ตำบลบ้านเขว้า (อำเภอบ้านเขว้า)
* ทิศใต้ ติดกับ ตำบลบ้านกอก ตำบลกุดน้ำใส (อำเภอจัตุรัส)
* ทิศตะวันออก ติดกับ ตำบลหนองบัวบาน (อำเภอจัตุรัส) และตำบลบ้านเขว้า (อำเภอบ้านเขว้า)
* ทิศตะวันตก ติดกับ ตำบลท่ากูป (อำเภอซับใหญ่) และตำบลโสกปลาดุก (อำเภอหนองบัวระเหว)

## การปกครอง
ตำบลส้มป่อย แบ่งการปกครองออกเป็น 14 หมู่บ้าน คือ

* หมู่ที่ 1 ส้มป่อย	
* หมู่ที่ 2 โนนม่วง	
* หมู่ที่ 3 โนนเชือก	
* หมู่ที่ 4 หนองม่วง	
* หมู่ที่ 5 กุดตูม	
* หมู่ที่ 6 ซาด	
* หมู่ที่ 7 บุตามี	
* หมู่ที่ 8 ห้วยน้อย	
* หมู่ที่ 9 ห้วยบง	
* หมู่ที่ 10 ห้วยท่าขี้เหล็ก	
* หมู่ที่ 11 หนองแก	
* หมู่ที่ 12 ส้มป่อย	
* หมู่ที่ 13 ส้มป่อย	
* หมู่ที่ 14 ส้มป่อย

## สถานที่สำคัญ
: **การศึกษา**
* โรงเรียน
** โรงเรียนบ้านโนนเชือก	
** โรงเรียนบ้านส้มป่อย	
** โรงเรียนบ้านหนองม่วง	
** โรงเรียนบ้านห้วยบง

: **การศาสนา**
วัด

* วัดโนนเชือก
* วัดโนนม่วงธรรมาราม 
* วัดบ้านชาด 
* วัดศาลาลอย
* วัดส้มป่อย 
* วัดหนองแกพนังเสื่อ
* วัดหนองม่วง 

: **การสาธารณสุข** 
* โรงพยาบาลส่งเสริมสุขภาพตำบลส้มป่อย

## อ้างอิง

ส้มป่อย
ส้มป่อย
ตำบลหนองโดน (อำเภอจัตุรัส)

**ตำบลหนองโดน** เป็นตำบลหนึ่งในอำเภอจัตุรัส จังหวัดชัยภูมิ ตั้งอยู่ห่างจากตัวอำเภอประมาณ 7 กิโลเมตร ปัจจุบันพื้นที่ทั้งหมดอยู่ในความรับผิดชอบของ **องค์การบริหารส่วนตำบลหนองโดน**

## อาณาเขต
* ทิศเหนือ ติดกับ ตำบลกุดน้ำใส (อำเภอจัตุรัส) และตำบลท่ากูบ (อำเภอซับใหญ่)
* ทิศใต้ ติดกับ ตำบลหนองบัวโคก ตำบลบ้านขาม (อำเภอจัตุรัส)
* ทิศตะวันออก ติดกับ ตำบลกุดน้ำใส (อำเภอจัตุรัส)
* ทิศตะวันตก ติดกับ ตำบลบ้านขาม (อำเภอจัตุรัส) และตำบลท่ากูบ ตำบลตะโกทอง (อำเภอซับใหญ่)

## การปกครอง
ตำบลหนองโดน แบ่งการปกครองออกเป็น 11 หมู่บ้าน คือ

* หมู่ที่ 1 โนนฝาย	
* หมู่ที่ 2 หนองโดน	
* หมู่ที่ 3 ห้วย	
* หมู่ที่ 4 ร้านหญ้า	
* หมู่ที่ 5 พลับ	
* หมู่ที่ 6 ยางเครือ	
* หมู่ที่ 7 หนองพันก๊ก
* หมู่ที่ 8 ร้านหญ้าใหม่
* หมู่ที่ 9 ห้วยยาง
* หมู่ที่ 10 กุดตะเคียน
* หมู่ที่ 11 โนนฝายเหนือ

## สถานที่สำคัญ
: **การศึกษา**
* ศูนย์พัฒนาเด็กเล็ก
** ศูนย์พัฒนาเด็กเล็กบ้านโนนฝาย	
** ศูนย์พัฒนาเด็กเล็กบ้านร้านหญ้าใหม่
* โรงเรียนมัธยมศึกษา
** โรงเรียนโนนคร้อวิทยา	
* โรงเรียน
** โรงเรียนบ้านโนนฝาย	
** โรงเรียนบ้านพลับ (มีราษฎร์บำรุง)	
** โรงเรียนบ้านยางเครือ	
** โรงเรียนบ้านร้านหญ้า	
** โรงเรียนบ้านหนองโดน
** โรงเรียนบ้านห้วย

: **การศาสนา**
วัด

* วัดป่าฉัพพรรณรังสี
* วัดพลับ		
* วัดโพธิทราราม		
* วัดโพธิ์ล้อม
* วัดมุจลินธรรมาราม
* วัดร้านหญ้าศรัทธาธรรม	
* วัดสว่างวารี
* วัดสะแก		
* วัดสามัคคีธรรม
* วัดหนองโดน	
* วัดอัมพวัน

: **การสาธารณสุข** 
* โรงพยาบาลส่งเสริมสุขภาพตำบลหนองโดน

## อ้างอิง

หนองโดน
หนองโดน
ฌออากีม เจ้าชายที่ 8 แห่งมูว์รา

**ฌออากีม เจ้าชายที่ 8 แห่งมูว์รา** () ประสูติเมื่อวันที่ 26 พฤศจิกายน 2487 เป็นพระโอรสพระองค์เล็กและพระองค์เดียวใน ฌออากีม เจ้าชายที่ 7 แห่งมูว์รา กับ นิโคล เวรา คลิเทน เฮเลนเนอ เปสไทร พระองค์ทรงเป็นหัวหน้าราชวงศ์มูว์ราตั้งแต่แรกประสูติ เนื่องจากพระบิดาสิ้นพระชนม์ด้วยพระชันษาเพียง 24 ปี โดยสายราชสกุลของพระองค์นั้นคือ ราชสกุลโปนาปาร์ต-มูว์รา โดยสืบเชื้อสายมาจาก ฌออากีม มูว์รา พระมหากษัตริย์แห่งซิซิลีทั้งสอง และพระมหากษัตริย์แห่งเนเปิลส์ พระองค์ทรงเสกสมรสจำนวน 2 ครั้ง มีพระบุตร 5 พระองค์

## อ้างอิง

*Genealogy of the Princes Murat – website ChivalricOrders.org
*Prince Murat visits the Secretary General of the CAN, with pictures – official website of the Andean Community of Nations *([[Spanish language|สเปน]])*

## แหล่งข้อมูลอื่น
*Official website of the House of Murat 

หมวดหมู่:เจ้าชายฝรั่งเศส
หมวดหมู่:ราชวงศ์ฝรั่งเศส
คลองกะแดะ

thumb|คลองกะแดะ
**คลองกะแดะ** หรือ **คลองกะแดะแจะ** เป็นคลองสายหนึ่งในจังหวัดนครศรีธรรมราชและจังหวัดสุราษฎร์ธานี ต้นน้ำเกิดจากเขาไม่มีชื่อในเขตตำบลเขาน้อย อำเภอสิชล จังหวัดนครศรีธรรมราช ไหลเป็นเส้นแบ่งเขตระหว่างอำเภอสิชลและอำเภอนบพิตำ จังหวัดนครศรีธรรมราช กับอำเภอกาญจนดิษฐ์ จังหวัดสุราษฎร์ธานี เข้าเขตอำเภอกาญจนดิษฐ์ ไปลงอ่าวไทยที่บ้านปากกะแดะ ระหว่างเขตหมู่ที่ 6 ตำบลพลายวาส กับหมู่ที่ 7 ตำบลกะแดะ คลองมีความยาวประมาณ 77 กิโลเมตร ไหลผ่านชุมชน 10 หมู่บ้านในอำเภอกาญจนดิษฐ์ มีเขื่อนกั้นลำคลอง 5 เขื่อน เป็นเขื่อนใหญ่ 1 เขื่อน เขื่อนกักน้ำ 3 เขื่อน และเขื่อนน้ำล้นอีก 1 เขื่อน คลองมีชื่อเรียกเป็นตอน ๆ ตั้งแต่ต้นน้ำว่า คลองอม คลองหวาด และคลองกะแดะ โดยคำว่า "กะแดะ" มาจากชื่อพรรณไม้ชนิดหนึ่ง

บริเวณปากคลองกะแดะเป็นชุมชนเกษตรกรรม ชุมชนริมน้ำ และชุมชนตลาด ประชาชนตั้งบ้านเรือนหนาแน่นตามริมฝั่งคลอง เป็นเรือนแถวไม้ในตลาดและชุมชนประมง ส่วนใหญ่ประกอบอาชีพค้าขายและทำประมง ในอดีตเมื่อประมาณปี พ.ศ. 2310 พื้นที่บริเวณนี้เคยเป็นเมืองท่าเรือที่สำคัญ เรือใหญ่จากจีนเข้ามาติดต่อค้าขาย คนในสมัยนั้นเรียกว่า "บ้านท่าทองใหม่"

พื้นที่ปากคลองได้รับอิทธิพลจากลมมรสุมที่พัดประจำเป็นฤดู 2 ชนิด คือลมมรสุมตะวันออกเฉียงเหนือและลมมรสุมตะวันตกเฉียงใต้ ทำให้ได้รับไอน้ำและความชุ่มชื้นมาก อุณหภูมิจึงไม่สูงและอากาศไม่ร้อนจัดในฤดูร้อน ป่าชายเลนตรงปากคลองเป็นแหล่งท่องเที่ยวเชิงนิเวศชายฝั่งและขยายพันธุ์สัตว์น้ำ เป็นสถานที่เพาะเลี้ยงหอยนางรมตามธรรมชาติ

## อ้างอิง

หมวดหมู่:แหล่งน้ำในจังหวัดนครศรีธรรมราช
กะแดะ
หมวดหมู่:อำเภอสิชล
หมวดหมู่:อำเภอนบพิตำ
หมวดหมู่:อำเภอกาญจนดิษฐ์
อีแทว็อน

**อีแทว็อน** (, ) เป็นย่านที่กินพื้นที่ของแขวงอีแทว็อน เขตยงซัน โซล ประเทศเกาหลีใต้ มีรถไฟใต้ดินสาย 6 ให้บริการที่สถานีอีแทว็อน สถานีนกซาพย็อง และสถานีฮันกังจิน ย่านอีแทว็อนมีผู้อยู่อาศัย 22,000 คน และเป็นย่านที่นิยมในหมู่นักท่องเที่ยว ย่านอีแทว็อนเติบโตขึ้นมากจากการอิทธิพลของทหารสหรัฐในเกาหลีใต้ อีแทว็อนยังเป็นย่านที่อยู่อาศัยที่นิยมของชาวต่างชาติในเกาหลี บริเวณข้างเคียงยังเป็นที่ตั้งของแขวงฮันนัมซึ่งเป็นย่านที่อยู่อาศัยของผู้ที่มั่งคั่งที่สุดจำนวนหนึ่งของเกาหลีใต้ เช่น อี ก็อน-ฮี อดีตประธานบริษัทซัมซุง, บรรดาดาราของวงบีทีเอส และดาราอย่างจี-ดรากอนและชู จี-ฮุน เป็นต้น

ในอดีต อีแทว็อนเป็นที่รู้จักในฐานะย่านจำหน่ายสินค้าลอกเลียนแบบ อีแทว็อนในปัจจุบันยังเป็นย่านกลางคืนที่มีขื่อเสียง และเป็นที่ตั้งของโฮโมฮิลล์ ซึ่งเป็นชุมชนเกย์ของโซล ถึงแม้ว่าในเกาหลีใต้จะมีข้อห้ามเกี่ยวกับการรักร่วมเพศอยู่มาก แต่ผู้คนสามารถเปิดเผยตัวได้อย่างเสรีในย่านนี้

ละครชุดธุรกิจปิดเกมแค้นมีฉากหลังในย่านนี้

## นิรุกติศาสตร์
อีแทว็อน (梨泰院) ซึ่งมีอยู่ตั้งแต่สมัยราชวงศ์โชซอน ได้รับการตั้งชื่อตามย็อกวอน (驛院) ซึ่งเป็นหอพักสาธารณะที่มีประชาชนทั่วไปอาศัยอยู่ ปัจจุบันตั้งอยู่หน้าประตูหลักของโรงเรียนมัธยมยงซาน และมีต้นแพร์จำนวนมาก จึงถูกเรียกว่าอีแทว็อน  ตามนิทานพื้นบ้าน ชื่อนี้เขียนโดยใช้อักขระ ฮันจา ได้กล่าวถึงทารกต่างชาติ (異胎院) เมื่อกองทัพญี่ปุ่นบุกกรุงโซล ในปีค.ศ. 1592–1593 หรือที่รู้จักกันในชื่อสงครามอิมจิน ทหารญี่ปุ่นกลุ่มหนึ่งได้ทำการเข้ายึดวัดในพุทธศาสนา ที่ตั้งอยู่บริเวณอีแทว็อนในปัจจุบัน ซึ่งมีแม่ชีชาวพุทธอาศัยอยู่ ทหารญี่ปุ่นอยู่ที่วัดชั่วขณะหนึ่ง และได้ข่มขืนแม่ชี พอทหารกลับไปก็ทำการเผาวัด แม่ชีจึงย้ายไปอยู่ที่อยู่ใหม่ ที่ไม่ไกลจากเดิมนัก และในที่สุดก็ให้กำเนิดบุตร ชาวบ้านจากหมู่บ้านใกล้เคียงจึงตั้งชื่อสถานที่นี้ว่าอีแทว็อนตามชื่อแม่ชีที่ตั้งครรภ์ 

## อ้างอิง

หมวดหมู่:เขตยงซัน
หมวดหมู่:ย่านในโซล
วัดอัมพวัน ก.ม. 7

**วัดอัมพวัน ก.ม. 7** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลลาดกระทิง อำเภอสนามชัยเขต จังหวัดฉะเชิงเทรา ที่ดินที่ตั้งวัดมีเนื้อที่ 15 ไร่ อาณาเขตทิศเหนือจดที่ดินเอกชน ทิศใต้จดโรงเรียนบ้าน ก.ม. 7 ทิศตะวันออกจดทางหลวง ทิศตะวันตกจด อ่างเก็บน้ำ

วัดอัมพวัน ก.ม. 7 ตั้งวัดเมื่อวันที่ 5 ตุลาคม พ.ศ. 2537 ผู้ขออนุญาตสร้างวัดคือ นายจำลอง วัลลานนท์ ได้รับพระราชทานวิสุงคามสีมาเมื่อวันที่ 10 กรกฎาคม พ.ศ. 2550

อาคารเสนาสนะที่สำคัญ ได้แก่ ศาลาการเปรียญ เป็นอาคารคอนกรีตเสริมเหล็ก กว้าง 12 เมตร ยาว 28 เมตร สร้างเมื่อ พ.ศ. 2530 กุฏิสงฆ์และฌาปนสถาน ด้านการศึกษา ทางวัดได้เปิดสอนโรงเรียนพระปริยัติธรรมแผนกธรรม เมื่อ พ.ศ. 2529

ปัจจุบันมีพระอธิการประสิทธิ์ ปาสาทิโก ดำรงตำแหน่งเจ้าอาวาสวัด ทำหน้าที่ในการบริหารและปกครองวัด

## อ้างอิง

อัมพวัน ก.ม. 7
วัดแปลงไผ่

**วัดแปลงไผ่** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลลาดกระทิง อำเภอสนามชัยเขต จังหวัดฉะเชิงเทรา ที่ดินที่ตั้งวัดมีเนื้อที่ 19 ไร่ 2 งาน 38 ตารางวา อาณาเขตทิศเหนือจดทางสาธารณะ ทิศใต้และ ทิศตะวันออกจดหมู่บ้าน ทิศตะวันตกจดที่ดินเอกชน 

## ประวัติ
วัดแปลงไผ่ หรือ **วัดแปลงไผ่วิปัสสนาราม** ตั้งวัดเมื่อวันที่ 9 มกราคม พ.ศ. 2527 โดยมีนายวิน ตุ้มประเสริฐได้บริจาคที่ดินในการสร้างวัด ได้รับพระราชทานวิสุงคามสีมา เมื่อวันที่ 30 มิถุนายน พ.ศ. 2538 เขตวิสุงคามสีมา กว้าง 17.5 เมตร ยาว 37.5 เมตร ด้านการศึกษามีโรงเรียนพระปริยัติธรรมแผนกธรรม เปิดสอนเมื่อ พ.ศ. 2530 

ปัจจุบันมี พระมหาวัฒนชัย วฑฺฒนชโย ป.ธ.3	 ดำรงตำแหน่งเจ้าอาวาสวัด ทำหน้าที่ในการบริหารและปกครองวัด

## อาคารเสนาสนะ
อาคารเสนาสนะที่สำคัญ ได้แก่ อุโบสถ เป็นอาคารคอนกรีตเสริมเหล็ก กว้าง 17.5 เมตร ยาว 38 เมตร สร้างเมื่อ พ.ศ. 2530 หลังคามุขลดสองชั้น ซ้อนสองตับ เครื่องบนหลังคามุงด้วยกระเบื้อง คันทวยรอบอุโบสถเป็นรูปกวางทอง หน้าบันอุโบสถด้านหน้าเป็นรูปสัญลักษณ์ตราอุณาโลม หน้าบันอุโบสถด้านหลังเป็นรูปพระท้าวมหาพรหม รายรอบด้วยลายกระหนก ภายในอุโบสถเป็นประดิษฐานพระประธานเป็นพระพุทธรูปพระมหามัยมุนี และพระพุทธรูปไม้สักทอง 5 องค์ ซึ่งภายในของพระพุทธรูปทั้ง 5 องค์ บรรจุพระบรมสารีริกธาตุที่อัญเชิญมาจากประเทศพม่า

ศาลาการเปรียญ เป็นอาคารคอนกรีตเสริมเหล็ก กว้าง 22 เมตร ยาว 30 เมตร สร้างเมื่อ พ.ศ. 2538 หอสวดมนต์ เป็นอาคารคอนกรีตเสริมเหล็ก กว้าง 10 เมตร ยาว 18 เมตร สร้างเมื่อ พ.ศ. 2525 กุฏิสงฆ์เป็นอาคารตึก และศาลาบำเพ็ญกุศล

## อ้างอิง

แปลงไผ่
เทควันโดชิงแชมป์โลก 2022

การแข่งขัน**เทควันโดชิงแชมป์โลก 2022** () เป็นการแข่งขันเทควันโดชิงแชมป์โลกครั้งที่ 25 และจะจัดขึ้นที่ อะความติโกโค้ด เมโทรโปลิตาโน ในเมืองกัวดาลาฮารา ประเทศเม็กซิโก ตั้งแต่วันที่ 13 ถึง 20 พฤศจิกายน พ.ศ. 2565

การแข่งขันครั้งนี้เป็นครั้งที่สองหลังจากปี ค.ศ. 2013 ที่เม็กซิโกได้เป็นเจ้าภาพจัดการแข่งขัน

## สรุปเหรียญรางวัล
### ชาย

### หญิง

## ตารางสรุปเหรียญ

## อันดับทีม

### ชาย

### หญิง

## อ้างอิง

## แหล่งข้อมูลอื่น
* start book
ฆอร์เฆ ราฟาเอล บิเดลา

**ฆอร์เฆ ราฟาเอล บิเดลา** (; 2 สิงหาคม พ.ศ. 2465 – 17 พฤษภาคม พ.ศ. 2556) เป็นทหารและผู้เผด็จการชาวอาร์เจนตินาซึ่งดำรงตำแหน่งประธานาธิบดีอาร์เจนตินาตั้งแต่วันที่ 29 มีนาคม พ.ศ. 2519 จนถึง 29 มีนาคม พ.ศ. 2524 ระหว่างที่เขาดำรงตำแหน่ง ในทวีปอเมริกาใต้รวมถึงประเทศอาร์เจนตินาอยู่ในช่วงปฏิบัติการคอนดอร์ซึ่งเป็นการปราบปรามนักลัทธิคอมมิวนิสต์ครั้งใหญ่ในภูมิภาคลาตินอเมริกา

เขาขึ้นสู่ตำแหน่งประธานาธิบดีจากการรัฐประหารรัฐบาลของอิซาเบล เปรอน ซึ่งเป็นภริยาของฆวน เปรอน อดีตประธานาธิบดี และเขาปกครองประเทศอาร์เจนตินาด้วยความโหดร้าย ในสมัยของเขามีการจับกุมและคุกคามนักเคลื่อนไหว นักการเมืองฝ่ายตรงข้าม นักศึกษา สื่อมวลชน รวมถึงประชาชนภายในประเทศ เป็นเหตุให้มีผู้เสียชีวิตร่วม 13,000 ถึง 30,000 ราย และสูญหายนับพันรายโดยไม่ทราบชะตากรรม โดยเขาได้ใช้สารพัดวิธีการลงโทษและปราบปรามผู้ที่ต่อต้านรัฐบาลของเขา เช่น การซ้อมทรมาน การใช้เก้าอี้ไฟฟ้า การบังคับให้บุคคลสูญหาย การลักพาตัว การวางยาพิษ การบุกบ้านผู้อื่นยามวิกาล การขับรถยนต์ฟอร์ดไม่มีเลขป้ายทะเบียนไล่ชนเหยื่อ การฝังทั้งเป็น รวมถึงการโยนเหยื่อลงจากเครื่องบินระหว่างบินเหนือมหาสมุทรแอตแลนติก เป็นต้น นอกจากนี้เขายังถูกกล่าวหาในเรื่องของการลักพาตัวเด็กทารกที่เกิดจากมารดาซึ่งเป็นนักโทษทางการเมืองในสมัยที่เขายังมีอำนาจ การฆาตกรรมนักโทษการเมืองในเรือนจำและอ้างว่านักโทษยิงตัวเอง รวมถึงการปกป้องผู้ลี้ภัยที่เป็นนาซีที่อยู่ในประเทศ จนเขาได้รับการขนานนนามว่าเป็น "ฮิตเลอร์แห่งปัมปา" นอกจากนี้ในสมัยของเขายังประสบกับภาวะเศรษฐกิจที่ตกต่ำและการก่อการร้ายในประเทศ และเขาไม่สามารถแก้ปัญหาเหล่านี้ได้ นำไปสู่การลงจากตำแหน่งของเขาใน พ.ศ. 2524

ในปี พ.ศ. 2525 หลังจากที่เขาลงจากตำแหน่งประธานาธิบดี เขาได้ถูกดำเนินคดีในข้อหาละเมิดสิทธิมนุษยชน การใช้อำนาจโดยมิชอบ และอาชญากรรมต่อมวลมนุษยชาติ เขาได้กล่าวกับศาลใน พ.ศ. 2553 ว่าจะรับผิดชอบในสิ่งที่เขาก่อไว้ขณะดำรงตำแหน่งประธานาธิบดีทั้งหมด เขาถูกกักบริเวณที่บ้านของเขา ก่อนจะถูกศาลพิพากษาให้จำคุกตลอดชีวิตในกรณีการเสียชีวิตของนักโทษการเมือง 31 รายระหว่างที่เขามีอำนาจ และยังถูกพิพากษาให้จำคุก 50 ปี ในข้อหาลักพาตัวเด็กทารกในเรือนจำ ระหว่างที่เขารับโทษทางกฎหมายเขาได้เสียชีวิตลงเมื่อวันที่ 17 พฤษภาคม พ.ศ. 2556 ที่เรือนจำในมาร์โกส ปัซ จากการลื่นล้มในห้องน้ำ สิริอายุได้ 90 ปี

## อ้างอิง

## แหล่งข้อมูลอื่น
*Jorge Rafaél Videla Biography: Dictator, Murderer, General (1925–2013) . Biography.com
*Ex-Argentine Dictator Sentenced to Life in Prison – video report by *[[Democracy Now!]]*
*"Former Dictator of Argentina Found Guilty Of Crimes Against Humanity"  

หมวดหมู่:บุคคลที่เกิดในปี พ.ศ. 2465
หมวดหมู่:บุคคลที่เสียชีวิตในปี พ.ศ. 2556
หมวดหมู่:ผู้นำที่ได้อำนาจจากรัฐประหาร
หมวดหมู่:ประธานาธิบดีอาร์เจนตินา
หมวดหมู่:ทหารชาวอาร์เจนตินา
หมวดหมู่:ฆาตกร
หมวดหมู่:อาชญากรชาวอาร์เจนตินา
หมวดหมู่:นักโทษที่ต้องคำพิพากษาให้จำคุกตลอดชีวิต
เทควันโดชิงแชมป์โลก

การแข่งขัน**เทควันโดชิงแชมป์โลก** () เป็นการแข่งขันกีฬาเทควันโดระหว่างประเทศที่จัดขึ้นทุก 2 ปี โดย เทควันโดโลก

## ตารางสรุปเหรียญตลอดกาล
สรุปเหรียญตลอดกาลนับถึง เทควันโดชิงแชมป์โลก 2025

:a ในการแข่งขันชิงแชมป์โลก 2023 และ 2025 นักกีฬาจาก รัสเซีย และ เบลารุส เข้าร่วมในฐานะ *นักกีฬาที่เป็นกลางรายบุคคล (AIN)* โดยเหรียญรางวัลของพวกเขาไม่ได้รวมอยู่ในตารางเหรียญรางวัลอย่างเป็นทางการ

:b ในการแข่งขันชิงแชมป์โลกเทควันโดปี 2015 นักกีฬาจากประเทศเบลเยียมเข้าแข่งขันในนาม *สหพันธ์เทควันโดโลก (WTF)* เนื่องจากสหพันธ์เทควันโดของประเทศถูกระงับ

## อ้างอิง

## แหล่งข้อมูลอื่น
*เทควันโดโลก

หมวดหมู่:กีฬาการต่อสู้ชิงแชมป์โลก
หมวดหมู่:เทควันโด
คลองลาวน

**คลองลาวน** หรือ **คลองละวน** เป็นคลองธรรมชาติสายหนึ่งในอำเภอแกลง จังหวัดระยอง ตั้งต้นจากหมู่ที่ 8 บ้านแขมงคงมั่น ตำบลชากโดน ไหลเป็นเส้นแบ่งเขตการปกครองระหว่างตำบลกร่ำกับตำบลชากพง ก่อนไปลงทะเลที่อ่าวตาล มีความกว้างโดยเฉลี่ย 40 เมตร ความยาวประมาณ 20 กิโลเมตร เหตุที่ชื่อว่า "คลองลาวน" เพราะลำคลองมีลักษณะโค้งวนไปมา เดิมคลองมีความกว้างประมาณ 40 เมตร ภายหลังมีสภาพตื้นเขิน มีความกว้างราว 3–4 เมตร

สุนทรภู่บันทึกไว้ใน *[[นิราศเมืองแกลง]]* ว่าตนเองได้เดินทางจากแหลมทองหลางถึงปากคลองลาวน ดังความว่า

น้ำในคลองลาวนมี 3 ลักษณะคือ น้ำจืด น้ำกร่อย และน้ำเค็ม ชาวบ้านโดยรอบพื้นที่ประกอบอาชีพประมงพื้นบ้านและเพาะเลี้ยงหอยนางรม บริเวณคลองถือเป็นแหล่งเพาะเชื้อหอยนางรมแหล่งใหญ่เพื่อส่งขายในพื้นที่จังหวัดชลบุรี ตลอดแนวลำคลองนี้เนืองแน่นไปด้วยแท่งปูนปั้นที่เกาะบนเส้นเชือกยาวเป็นสาย ต่อมาก็ได้มีการเพิกถอนการเพาะเลี้ยงหอยนางรมเนื่องจากเป็นการรุกล้ำป่าชายเลน โดยมีมติคณะรัฐมนตรีเมื่อ พ.ศ. 2543 ประกาศให้พื้นที่ดังกล่าวเป็นป่าชายเลนประเภทที่ 1 ซึ่งเป็นป่าชายเลนเขตอนุรักษ์ ไม่สามารถเข้าใช้ประโยชน์หรือบุกรุกทำลายให้เกิดความเสื่อมสภาพได้

## อ้างอิง

ลาวน
หมวดหมู่:อำเภอแกลง
ยูโดชิงแชมป์โลก

การแข่งขันกีฬา**ยูโดชิงแชมป์โลก** () เป็นการแข่งขันกีฬายูโดระดับนานาชาติในระดับสูงสุด ควบคู่ไปกับการแข่งขันกีฬายูโดในโอลิมปิกฤดูร้อน การแข่งขันชิงแชมป์จะจัดขึ้นทุกปี (ยกเว้นปีที่มีการแข่งขันกีฬาโอลิมปิก) โดยสหพันธ์ยูโดนานาชาติ และนักยูโดที่มีคุณสมบัติเหมาะสมจะแข่งขันในประเภทของตนในฐานะตัวแทนของประเทศบ้านเกิด การแข่งขันแบบทีมได้จัดขึ้นมาตั้งแต่ปี ค.ศ. 1994 การแข่งขันชิงแชมป์ชายเริ่มขึ้นในปี ค.ศ. 1956 แม้ว่ารูปแบบและระยะเวลาของการแข่งขันจะเปลี่ยนไปตามกาลเวลา การแข่งขันชิงแชมป์ครั้งล่าสุดจัดขึ้นที่ทาชเคนต์ ประเทศอุซเบกิสถานในปี  ค.ศ. 2022

## สรุปเหรียญรางวัลตลอดกาล
*[[List of World Judo Championships medalists|รายชื่อผู้ชนะเลิศการแข่งขันยูโดชิงแชมป์โลก]]*

ล่าสุดหลังการแข่งขัน ยูโดชิงแชมป์โลก 2022

*ตารางนี้รวมเหรียญรางวัลทั้งหมดในการแข่งขันประเภทบุคคลและประเภททีมที่ชนะการแข่งขันยูโดชิงแชมป์โลก เช่นเดียวกับการแข่งขันยูโดทีมชิงแชมป์โลกแยกกัน และยูโดโฮเพนชิงแชมป์โลกแยกกัน*

:a ต่างจากปี ค.ศ. 2013, มาจลินดา เคลเมนดี ไม่ได้แข่งขันที่ ยูโดชิงแชมป์โลก 2014 ภายใต้ธงโคโซโว แต่อยู่ภายใต้ธงสหพันธ์ยูโดนานาชาติ เนื่องจากรัสเซียรับรองโคโซโวว่าเป็นรัฐอธิปไตยอิสระ 
:b ใน ยูโดชิงแชมป์โลก 2018, นักยูโดจาก ประเทศเกาหลีเหนือ และ ประเทศเกาหลีใต้ แข่งขันในนาม ทีมรวมเกาหลี และคว้าเหรียญทองแดงในการแข่งขันประเภททีมผสม
:c ใน ยูโดชิงแชมป์โลก 2021, ตามคำสั่งห้ามโดยองค์กรต่อต้านการใช้สารต้องห้ามโลก (WADA) และการตัดสินใจของศาลอนุญาโตตุลาการการกีฬา (CAS), นักยูโดจากประเทศรัสเซีย ไม่ได้รับอนุญาตให้ใช้ ธงชาติ หรือเพลงชาติรัสเซีย พวกเขาเข้าร่วมในฐานะ "ทีมของสหพันธ์ยูโดแห่งรัสเซีย (RJF)" และใช้ธงของ คณะกรรมการโอลิมปิกรัสเซีย

## อ้างอิง

## แหล่งข้อมูลอื่น

*สหภาพยูโด
*สหภาพยูโดยุโรป
*ยูโดอินไซด์
*ยูโดเบส

หมวดหมู่:กีฬาการต่อสู้ชิงแชมป์โลก
หมวดหมู่:ยูโด
ศาลอนุญาโตตุลาการการกีฬา

[thumb|ทางเข้าสำนักงานใหญ่ของศาลอนุญาโตตุลาการกีฬาใน [โลซาน, สวิตเซอร์แลนด์]]

**ศาลอนุญาโตตุลาการการกีฬา** (, **CAS**; , *TAS*) เป็นหน่วยงานระหว่างประเทศที่จัดตั้งขึ้นในปี ค.ศ. 1984 เพื่อระงับข้อพิพาทที่เกี่ยวข้องกับกีฬาผ่านการอนุญาโตตุลาการ สำนักงานใหญ่ตั้งอยู่ในเมืองโลซาน, ประเทศสวิตเซอร์แลนด์ และศาลตั้งอยู่ในเมืองนิวยอร์ก ซิดนีย์ และโลซาน ศาลชั่วคราวจัดตั้งขึ้นในเมืองเจ้าภาพโอลิมปิกในปัจจุบัน

**สภาอนุญาโตตุลาการกีฬาระหว่างประเทศ** (**ICAS**) ได้รับการจัดตั้งขึ้นพร้อมกัน และมีประธานเพียงคนเดียวซึ่งเป็นประธานในทั้งสององค์กร สภาอนุญาโตตุลาการมีสมาชิก 20 คน มีหน้าที่รับผิดชอบด้านการจัดหาเงินทุนและการรายงานทางการเงินโดยศาลอนุญาโตตุลาการการกีฬา และแต่งตั้งผู้อำนวยการของศาลอนุญาโตตุลาการการกีฬา

## คณะกรรมการสภาอนุญาโตตุลาการกีฬาระหว่างประเทศ

## หมายเหตุและอ้างอิง

## แหล่งข้อมูลอื่น

* 
** ตารางการพิจารณาคดีในปัจจุบัน
* "Where do athletes go to court?" *[[Slate (magazine)|Slate]]*, 1 July 2004
กีฬาโปโลน้ำในกีฬาทางน้ำชิงแชมป์โลก

การแข่งขันกีฬา**โปโลน้ำในกีฬาทางน้ำชิงแชมป์โลก** () เป็นการแข่งขันกีฬาโปโลน้ำระดับนานาชาติที่จัดขึ้นทุก ๆ สองปี โดยเป็นส่วนหนึ่งของกีฬาทางน้ำชิงแชมป์โลก ทีมที่ครองตำแหน่งชนะเลิศ ได้แก่ สเปนทีมชายและสหรัฐทีมหญิง

## รายการ

## ตารางสรุปเหรียญรวม
ตารางต่อไปนี้เรียงตามจำนวนเหรียญทอง (เรียงจากมากไปน้อย) จำนวนเหรียญเงิน (เรียงจากมากไปน้อย) จำนวนเหรียญทองแดง (เรียงจากมากไปน้อย) ชื่อประเทศ (เรียงลำดับจากน้อยไปมาก) ตามลำดับ

ฮังการี อิตาลี และสเปน เป็นเพียงสามประเทศที่ชนะการแข่งขันโปโลน้ำทั้งชายและหญิงในกีฬาทางน้ำชิงแชมป์โลก

;คำอธิบาย
* † – *อดีตประเทศ*

## อ้างอิง

## แหล่งข้อมูลอื่น
*เว็บไซต์
วัดบ้านเก่า (จังหวัดระยอง)

**วัดบ้านเก่า** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลตาขัน อำเภอบ้านค่าย จังหวัดระยอง มีที่ดินตั้งวัดเนื้อที่ 18 ไร่ 4 งาน 33 ตารางวา

## ประวัติ
วัดบ้านเก่า หรือ **วัดทองธาราม** สันนิษฐานว่าคงมีมาตั้งแต่สมัยกรุงสุโขทัยต่อมาถูกภัยสงครามจากพวกขอมรุกราน ผู้คนอพยพหรือถูกกวาดต้อน จึงทำให้กลายเป็นวัดร้าง จนประมาณ พ.ศ. 2115 ท่านพ่อครุฑ ได้บูรณะขึ้นใหม่ เรียกในสมัยนั้นว่า **วัดน้ำวนเวียนตะเคียน 7 ต้น** 

เนื่องจากสถานที่ตั้งวัดใกล้กับคุ้งน้ำริมฝั่งด้านทิศใต้ของคลองใหญ่และในบริเวณวัดมีต้นตะเคียนขนาดใหญ่หลายต้น ยังสันนิษฐานว่า พื้นที่บริเวณวัดบ้านเก่าน่าจะเป็นบริเวณที่สมเด็จพระเจ้าตากสินมหาราช ทรงหยุดประทับแรม แล้วผู้รั้งเมืองระยอง และกรรมการเมืองได้มาต้อนรับเสด็จ

ยังมีประวัติเล่าว่าสมัยสุนทรภู่เดินทางกับนายแสงเขี้ยวไปเยี่ยมบิดาที่บวชเป็นพระที่บ้านกร่ำ อำเภอแกลง ได้มาพักที่บ้านเก่าหนึ่งคืนที่บ้านนายแดงซึ่งเป็นเพื่อนของนายแสงเขี้ยว นายแดงเป็นคนชอบเสพของเมา พอรุ่งขึ้นนายแสงเขี้ยวไม่ยอมไปส่งสุนทรภู่ สุนทรภู่จึงเอาถ่านไฟเขียนไว้ที่ผนังอุโบสถว่า "ตั้งแต่นี้ต่อไปจะเรียกชื่อนายแสงเทวทัต"  แต่ภายหลังไม่เหลือร่องรอย ได้ถูกทาสีทับไปแล้ว 

วัดบ้านเก่าตั้งวัดเมื่อ พ.ศ. 2100 ได้รับพระราชทานวิสุงคามสีมา เมื่อวันที่ 16 พฤศจิกายน พ.ศ. 2515 เขตวิสุงคามสีมา กว้าง 20 เมตร ยาว 40 เมตร ประกอบพิธีผูกพัทธสีมา พ.ศ. 2517

## อาคารเสนาสนะ
วัดมีสิ่งก่อสร้างสมัยอยุธยาถึงต้นรัตนโกสินทร์อยู่ 3 อย่าง ได้แก่ อุโบสถหลังเก่า เจดีย์ฐานสิงห์ หอไตร เป็นต้น 

อุโบสถหลังเก่านั้น ทางวัดได้ขุดพื้นเพื่อทำใหม่จึงได้พบว่าใช้ศิลาแลงเป็นฐาน ทั้งยังได้พบแหวนเงิน ทอง เงินพดด้วง กระปุกขนาดเล็ก ลูกปัด ใบเสมาหินแกรนิตและหินทรายแดงด้วย อุโบสถก่ออิฐถือปูน หลังคาครื่องไม้ มุงกระเบื้องลดมุข 2 ชั้น มีช่อฟ้าใบระกาและหางหงส์ทำด้วยไม้ เจดีย์ฐานสิงห์สี่เหลี่ยม สร้างราว พ.ศ. 2127 เมื่อครั้งยอดเจดีย์พังลงมาได้พบพระทองคำและตะลุกพุกภายในเจดีย์ และหอไตรกลางน้ำ เป็นเรือนไทยไม่มีฝากั้น หน้าบันจจำหลักลายเทพพนม น่าจะสร้างราว พ.ศ. 2115

## อ้างอิง

บ้านเก่า
หมวดหมู่:โบราณสถานในจังหวัดระยอง
ยิมนาสติกชิงแชมป์โลก

การแข่งขัน**ยิมนาสติกชิงแชมป์โลก** หมายถึงการแข่งขันชิงแชมป์โลกหลายรายการสำหรับแต่ละสาขากีฬาในการแข่งขันกีฬายิมนาสติก สหพันธ์ยิมนาสติกนานาชาติ (FIG) จัดการแข่งขันชิงแชมป์โลกสำหรับ 6 สาขา ไดแ้ก่ ยิมนาสติกกายกรรม ยิมนาสติกแอโรบิก ยิมนาสติกสากล ปาร์กูร์ ยิมนาสติกลีลา เช่นเดียวกับแทรมโพลีนและทัมบลิง สหพันธ์ยิมนาสติกกลุ่มความงามนานาชาติ (IFAGG) เป็นผู้จัดการแข่งขันชิงแชมป์โลกสำหรับกีฬายิมนาสติกกลุ่มความงาม

## ตารางสรุปเหรียญรางวัลตลอดกาล (สาขาของสหพันธ์ยิมนาสติกนานาชาติ)

;หมายเหตุ
: (1) ใน ยิมนาสติกสากลชิงแชมป์โลก 1993, วาเลรี เบเลนกี้ คว้าเหรียญทองแดงจากการแข่งขันประเภทนักกีฬาไร้สังกัด (UNA) ต่อมา เอกสารอย่างเป็นทางการจากสหพันธ์ยิมนาสติกสากลรับรองเหรียญของเขาให้เป็นเหรียญสำหรับเยอรมนี

## อ้างอิง

## แหล่งข้อมูลอื่น
* อะโครบาติก

หมวดหมู่:ชิงแชมป์โลก
หมวดหมู่:ยิมนาสติก
เอกซ์เอ็นเอกซ์เอกซ์

**เอกซ์เอ็นเอกซ์เอกซ์** () เป็นเว็บไซต์สื่อลามกและเว็บไซต์สำหรับแชร์วีดิทัศน์ลามกสัญชาติฝรั่งเศส เปิดตัวในปี ค.ศ. 1997 มีสำนักงานใหญ่และเซิร์ฟเวอร์อยู่ที่มอนทรีออล โตเกียว และนวร์ก ณ เดือนกรกฎาคม 2025 เป็นเว็บไซต์ที่มีผู้เข้าชมมากที่สุดเป็นอันดับ 42 ของโลก และเป็นเว็บไซต์สำหรับผู้ใหญ่ที่มีผู้เข้าชมมากที่สุดเป็นอันดับ 4 รองจาก Pornhub , XVideos และ XHamster

***เอกซ์เอ็นเอกซ์เอกซ์*** เป็นเจ้าของโดย WGCZ Holding ซึ่งเป็นบริษัทเดียวกันที่เกี่ยวข้องกับเอกซ์วิดีโอส์ ซึ่งเป็นเว็บไซต์ลามกอนาจารยอดนิยมอีกแห่ง

จากการจัดอันดับของ Business Insider จากปี ค.ศ. 2018 ***เอกซ์เอ็นเอกซ์เอกซ์*** จัดเป็นหนึ่งในสามเว็บไซต์ลามกยอดนิยมทั่วโลก

## ประวัติ
ความเป็นเจ้าของของ WGCZ Holding ได้รับการเปิดเผยครั้งแรกในปี 2014 เมื่อ WGCZ ยื่นฟ้อง คดี นโยบายการแก้ไขข้อพิพาทชื่อโดเมนสากลต่อโดเมนที่คล้ายคลึงกันในปี 2014

## อ้างอิง

หมวดหมู่:เว็บไซต์ลามก
หมวดหมู่:บริการรับฝากวีดิทัศน์
หมวดหมู่:บริการวีดิทัศน์ตามคำขอ
ตำบลกุดน้ำใส (อำเภอจัตุรัส)

**ตำบลกุดน้ำใส** เป็นตำบลหนึ่งในอำเภอจัตุรัส จังหวัดชัยภูมิ ตั้งอยู่ห่างจากตัวอำเภอประมาณ 3 กิโลเมตร ปัจจุบันพื้นที่ทั้งหมดอยู่ในความรับผิดชอบของ **องค์การบริหารส่วนตำบลกุดน้ำใส**

## อาณาเขต
* ทิศเหนือ ติดกับ ตำบลบ้านกอก ตำบลหนองบัวบาน ตำบลส้มป่อย (อำเภอจัตุรัส)
* ทิศใต้ ติดกับ ตำบลหนองบัวโคก ตำบลหนองโดน (อำเภอจัตุรัส)
* ทิศตะวันออก ติดกับ  ติดกับตำบลบ้านกอก ตำบลหนองบัวโคก (อำเภอจัตุรัส)
* ทิศตะวันตก ติดกับ ตำบลท่ากูบ (อำเภอซับใหญ่)

## การปกครอง
ตำบลกุดน้ำใส แบ่งการปกครองออกเป็น 14 หมู่บ้าน คือ

* หมู่ที่ 1 ตลาด
* หมู่ที่ 2 วังเสมา
* หมู่ที่ 3 กุดน้ำใส	
* หมู่ที่ 4 วังวัด
* หมู่ที่ 5 เดื่อ
* หมู่ที่ 6 สำโรงโคก
* หมู่ที่ 7 ท่าแตง	
* หมู่ที่ 8 ร่วมมิตร
* หมู่ที่ 9 ห้วยเป้ง
* หมู่ที่ 10 เหนือ	
* หมู่ที่ 11 ดอนเกษตร
* หมู่ที่ 12 โพธิ์ทอง	
* หมู่ที่ 13 ตลาด	
* หมู่ที่ 14 สำโรงโคก

## สถานที่สำคัญ
: **การศึกษา**
* ศูนย์พัฒนาเด็กเล็ก
** ศูนย์พัฒนาเด็กเล็กบ้านตลาด
** ศูนย์พัฒนาเด็กเล็กบ้านวังเสมา
** ศูนย์พัฒนาเด็กเล็กบ้านกุดน้ำใส
** ศูนย์พัฒนาเด็กเล็กบ้านเดื่อ
** ศูนย์พัฒนาเด็กเล็กบ้านสำโรงโคก
** ศูนย์พัฒนาเด็กเล็กบ้านท่าแตง
** ศูนย์พัฒนาเด็กเล็กบ้่านร่วมมิตร
* โรงเรียนมัธยมศึกษา
** โรงเรียนจัตุรัสวิทยาคาร
** โรงเรียนกุดน้ำใสพิทยาคม
* โรงเรียน
** โรงเรียนบ้านตลาด (คำนายครุราษฎร์รังสรรค์)
** โรงเรียนบ้านวังเสมา(พินิจอนุสรณ์)
** โรงเรียนบ้านกุดน้ำใส (3 พระครูอนุสรณ์)
** โรงเรียนบ้านเดื่อ
** โรงเรียนบ้านสำโรงโคก
** โรงเรียนบ้านท่าแตง
** โรงเรียนบ้านร่วมมิตร

: **การศาสนา**
วัด

* วัดจำปาทอง 
* วัดสวรรค์คงคา 
* วัดราษี  
* วัดวังสว่าง 
* วัดโพธิ์ศรี   
* วัดแจ้ง   
* วัดบ้านท่าแตง  
* วัดบ้านร่วมิตร  
* วัดสวนป่าศรัทธาธรรม 
* วัดหินลาด 
* วัดเก่าบ้านโนน

: **การสาธารณสุข** 
* โรงพยาบาลส่งเสริมสุขภาพตำบล 1 แห่ง  

## อ้างอิง

กุดน้ำใส
กุดน้ำใส
ตำบลบ้านขาม (อำเภอจัตุรัส)

**ตำบลบ้านขาม** เป็นตำบลหนึ่งในอำเภอจัตุรัส จังหวัดชัยภูมิ ตั้งอยู่ห่างจากตัวอำเภอประมาณ 12 กิโลเมตร ปัจจุบันพื้นที่ทั้งหมดอยู่ในความรับผิดชอบของ **องค์การบริหารส่วนตำบลบ้านขาม**

## อาณาเขต
* ทิศเหนือ ติดกับ ตำบลหนองโดน (อำเภอจัตุรัส)
* ทิศใต้ ติดกับ ตำบลหัวทะเล	(อำเภอบำเหน็จณรงค์)
* ทิศตะวันออก ติดกับ ตำบลหนองบัวโคก (อำเภอจัตุรัส)
* ทิศตะวันตก ติดกับ ตำบลบ้านตาล (อำเภอบำเหน็จณรงค์)

## การปกครอง
ตำบลบ้านขาม แบ่งการปกครองออกเป็น 12 หมู่บ้าน คือ

* หมู่ที่ 1 นา	
* หมู่ที่ 2 ขาม	
* หมู่ที่ 3 หนองลูกช้าง	
* หมู่ที่ 4 งิ้ว	
* หมู่ที่ 5 ทุ่งเสมียนตรา	
* หมู่ที่ 6 โนนคร้อ	
* หมู่ที่ 7 โนนพยอม	
* หมู่ที่ 8 ใหม่นาดี
* หมู่ที่ 9 หนองสะแก	
* หมู่ที่ 10 โนนตะโก	
* หมู่ที่ 11 โนนคร้อเหนือ	
* หมู่ที่ 12 โนนคร้อใต้

## สถานที่สำคัญ

: **การศึกษา**
* ศูนย์พัฒนาเด็กเล็ก 2 แห่ง
* โรงเรียน
** โรงเรียนบ้านขามราษฎร์นุกูล	
** โรงเรียนบ้านงิ้ว	
** โรงเรียนบ้านนา	
** โรงเรียนบ้านโนนคร้อ
** โรงเรียนบ้านหนองลูกช้าง	
** โรงเรียนบ้านใหม่นาดี
* โรงเรียนเอกชน
** โรงเรียนมูลนิธิรุ่งนภาทุ่งเสมียนตราชัยภูมิ

: **การศาสนา**
* วัด 9 แห่ง
* สำนักสงฆ์ 2 แห่ง

: **การสาธารณสุข** 
* โรงพยาบาลส่งเสริมสุขภาพตำบล 2 แห่ง

## อ้างอิง

บ้านขาม
บ้านขาม
ตำบลหนองบัวบาน (อำเภอจัตุรัส)

**ตำบลหนองบัวบาน** เป็นตำบลหนึ่งในอำเภอจัตุรัส จังหวัดชัยภูมิ ตั้งอยู่ห่างจากตัวอำเภอประมาณ 14 กิโลเมตร ปัจจุบันพื้นที่ทั้งหมดอยู่ในความรับผิดชอบของ **องค์การบริหารส่วนตำบลหนองบัวบาน**

## อาณาเขต
* ทิศเหนือ ติดกับ ตำบลลุ่มลำชี (อำเภอบ้านเขว้า)
* ทิศใต้ ติดกับ ตำบลบ้านกอก (อำเภอจัตุรัส)
* ทิศตะวันออก ติดกับ ตำบลละหาน (อำเภอจัตุรัส)
* ทิศตะวันตก ติดกับ ตำบลบ้านกอก ตำบลกุดน้ำใส ตำบลส้มป่อย (อำเภอจัตุรัส)

## การปกครอง
ตำบลหนองบัวบาน แบ่งการปกครองออกเป็น 12 หมู่บ้าน คือ

* หมู่ที่ 1 หนองบัวบาน	
* หมู่ที่ 2 หนองบัวบาน	
* หมู่ที่ 3 หนองบัวบาน	
* หมู่ที่ 4 โคกโต่งโต้น	
* หมู่ที่ 5 หลักศิลา
* หมู่ที่ 6 หนองคู	
* หมู่ที่ 7 หนองบัวบาน	
* หมู่ที่ 8 หนองบัวบาน	
* หมู่ที่ 9 หนองบัวบาน
* หมู่ที่ 10 หนองบัวบาน	
* หมู่ที่ 11 หนองบัวบาน	
* หมู่ที่ 12 โคกโต่งโต้น

## สถานที่สำคัญ
: **การศึกษา**
* ศูนย์พัฒนาเด็กเล็ก 2 แห่ง
* โรงเรียนมัธยมศึกษา
** โรงเรียนหนองบัวบานวิทยา
* โรงเรียน
** โรงเรียนชุมชนบัวบานสามัคคี
** โรงเรียนบ้านโคกโต่งโต้น

: **การศาสนา**
* วัด 6 แห่ง

: **การสาธารณสุข** 
* โรงพยาบาลส่งเสริมสุขภาพตำบลหนองบัวบาน 

## อ้างอิง

หนองบัวบาน
หนองบัวบาน
เขตยงซัน

**เขตยงซัน** (, ) เป็นหนึ่งใน 25 เขตของโซล ประเทศเกาหลีใต้

เขตยงซันมีจำนวนประชากร 231,685 คน (ค.ศ. 2020) มีขนาดพื้นที่ทั้งสิ้น  แบ่งออกเป็น 16 *[[Dong (administrative division)|ทง]]* (แขวง) เขตยงซันตั้งอยู่ในตอนกลางของโซลบนฝั่งเหนือของแม่น้ำฮัน มีอาณาเขตทางทิศเหนือติดกับเขตชุง ทิศตะวันตกติดกับเขตมาโพ ทิศตะวันตกเฉียงใต้ติดกับเขตย็องดึงโพและเขตทงจัก ทิศตะวันออกเฉียงใต้ติดกับเขตซอโจและเขตคังนัม และทิศตะวันออกติดกับเขตซ็องดง

## การบริหาร
### หน่วยการบริหาร
thumb|แผนที่แขวงในเขตยงซัน
เขตยงซันแบ่งการปกครองออกเป็น 16 แขวง (*ทง*) ดังนี้

*แขวงโพกวัง (보광동 / )
*แขวงช็องพา (청파동 / )
**แขวงซอ-กเย (서계동 / )
*แขวงฮันกังโน (한강로동 / )
**แขวงมุนแบ (문배동 / )
**แขวงชินกเย (신계동 / )
*แขวงฮันนัม (한남동 / )
*แขวงฮูอัม (후암동 / )
*แขวงฮโยชัง (효창동 / )
*แขวงอีช็อน 1 (이촌 1동 / )
*แขวงอีช็อน 2 (이촌 2동 / )
*แขวงอีแทว็อน 1 (이태원 1동 / )
*แขวงอีแทว็อน 2 (이태원 2동 / )
*แขวงนัมย็อง (남영동 / )
**แขวงทงจา (동자동 / )
**แขวงคัลว็อล (갈월동 / )
*แขวงซอบิงโก (서빙고동 / )
**แขวงทงบิงโก (동빙고동 / )
**แขวงชูซ็อง (주성동 / )
*แขวงว็อนฮโยโร 1 (원효로 1동 / )
*แขวงว็อนฮโยโร 2 (원효로 2동 / )
**แขวงซันช็อน (산천동 / )
**แขวงชินชัง (신창동 / )
**แชวงช็องอัม (청암동 / )
*แขวงยงมุน (용문동 / )
**แขวงโทว็อน (도원동 / )
*แขวงยงซัน 2(อี) กา (용산 2가동 / )

### องค์กรปกครองส่วนท้องถิ่น
thumb|สำนักงานเขตยงซัน
สำนักงานเขตยงซันตั้งอยู่ใกล้กับสถานีรถไฟใต้ดินนกซาพย็อง บนถนนนกซาพย็อง สำนักงานเขตให้บริการทั้งชาวเกาหลีและชาวต่างชาติที่อยู่อาศัยในเกาหลีในเรื่องต่าง ๆ เช่น การออกเอกสาร ภาษี ความปลอดภัยสาธารณะ และบริการทางการแพทย์ นอกจากนี้ยังรับผิดชอบในการบำรุงรักษาสิ่งอำนวยความสะดวกในเขต ได้แก่ ศูนย์กีฬายงซัน, สวนสาธารณะริมแม่น้ำฮันอีช็อน, นัมซัน, สวนสาธารณะฮโยชัง และสวนสาธารณะครอบครัวยงซัน

## ดูเพิ่ม
* อีแทว็อน

## อ้างอิง

## แหล่งข้อมูลอื่น

*
* เว็บไซต์เขตยงซัน
กีฬาว่ายน้ำในกีฬาทางน้ำชิงแชมป์โลก

[thumb|300px|[ไมเคิล เฟ็ลปส์—ในภาพ (ขวา) ในการแข่งขันชิงแชมป์โลก 2005—ชนะ 26 เหรียญทอง ในการแข่งขันชิงแชมป์โลก; มากกว่านักกีฬาคนอื่น ๆ]]

กีฬาว่ายน้ำเป็นสาขากีฬาทางน้ำที่เป็นองค์ประกอบหลักของการแข่งขันกีฬาทางน้ำชิงแชมป์โลกทุกครั้งนับตั้งแต่เปิดตัวในปี ค.ศ. 1973 ต่อมาใน ค.ศ. 1991 การแข่งขันว่ายน้ำในสระเปิดได้รับการเปิดตัวในการแข่งขันชิงแชมป์โลก

## รายการ

### ลองคอร์ส
#### รายการชาย

#### รายการหญิง

#### รายการผสม

### มาราธอน
การแข่งขันว่ายน้ำมาราธอนได้รับการแข่งขันตั้งแต่การแข่งขันชิงแชมป์โลกครั้งที่ 6 ในปี ค.ศ. 1991 และตั้งแต่ พ.ศ. 2543 ถึง 2553 ฟีน่าได้จัดการแข่งขันว่ายน้ำมาราธอนโดยเฉพาะในปี พ.ศ. 2543 หรือ ว่ายน้ำมาราธอนชิงแชมป์โลก

#### รายการ

## ตารางสรุปเหรียญรางวัลตลอดกาล ค.ศ. 1973–2022
อัปเดตหลัง กีฬาทางน้ำชิงแชมป์โลก 2022

### ว่ายน้ำ

### ว่ายน้ำมาราธอน

## ดูเพิ่ม
* กีฬาว่ายน้ำในโอลิมปิกฤดูร้อน

## อ้างอิง

## แหล่งข้อมูลอื่น
*FINA Official Championship Results History – Swimming (men)
*FINA Official Championship Results History – Swimming (women)
บาสเกตบอล 3x3 ชิงแชมป์โลก

การแข่งขัน**บาสเกตบอล 3x3 ชิงแชมป์โลก** () เป็นการแข่งขันบาสเกตบอล 3x3 สำหรับทีมชาติ ที่จัดโดยสหพันธ์บาสเกตบอลนานาชาติ (FIBA) การเปิดตัวของการแข่งขันนั้นมีชื่อว่า **FIBA 3x3 World Championship** ที่จัดขึ้นในเดือนสิงหาคม ค.ศ. 2012 ที่กรุงเอเธนส์ ประเทศกรีซ ทีมชนะเลิศปัจจุบันคือ เซอร์เบียในประเภทชายและฝรั่งเศสในประเภทหญิง

มีสองรายการในการแข่งขัน ได้แก่ หนึ่งรายการสำหรับผู้ชายและอีกรายการสำหรับผู้หญิง ในการแข่งขันครั้งแรก มีการจัดรายการทีมผสมซึ่งแต่ละทีมประกอบด้วยชาย 2 คน และหญิง 2 คน

## ทีมชาย
### สรุปผล

### ตารางสรุปเหรียญรางวัล

### ทีมที่เข้าร่วม

## ตารางสรุปเหรียญรางวัลทั้งหมด

## อ้างอิง

3x3 ชิงแชมป์โลก
บ
สเกตบอร์ดชิงแชมป์โลก

**สเกตบอร์ดชิงแชมป์โลก** () เป็นการแข่งขันประจำปีของกีฬาสเกตบอร์ดชายและหญิงในประเภทพาร์คและสตรีทสเกตบอร์ด จัดโดย สเกตโลก (WS) จนถึงปี ค.ศ. 2017 ทั้งสองสาขาได้แข่งขันกันในทัวร์นาเมนต์แยกกัน ซึ่งรู้จักกันในชื่อ **แวนส์พาร์คซีรีส์ชิงแชมป์โลก** สำหรับพาร์คสเกตบอร์ด และ **เอสแอลเอสซูเปอร์คราวน์ชิงแชมป์โลก** สำหรับสตรีทสเกตบอร์ด

เนื่องจากการรุกรานยูเครนของรัสเซียในปี ค.ศ. 2022 สเกตโลกจึงสั่งห้ามนักกีฬาและเจ้าหน้าที่ชาวรัสเซียและเบลารุสเข้าร่วมการแข่งขัน และจะไม่จัดกิจกรรมใด ๆ ในรัสเซียหรือเบลารุสในปี ค.ศ. 2022

## พาร์คสเกตบอร์ด
### การแข่งขัน

## สตรีทสเกตบอร์ด
### การแข่งขัน

## อ้างอิง

หมวดหมู่:ชิงแชมป์โลก
หมวดหมู่:สเกตบอร์ด
โมรพี

**โมรพี** (อักษรโรมัน: Morbi) เป็นเมืองในอำเภอโมรพี รัฐคุชราต ประเทศอินเดีย ตั้งอยู่บนแหลมกาถิอาวาร  ประชากรของเมืองโมรพีอยู่ที่ 194,947 เมืองโมรพีมีแม่น้ำมัฉฉุ ตัดผ่าน และตั้งอยู่  จากทะเล,  จากเมืองราชโกฏ ศาสนสถานสำคัญของเมืองคือโมรพีมนเทียร

## อ้างอิง
แม่น้ำมัจฉุ

**แม่น้ำมัจฉุ** ( หรือ Machhu) เป็นแม่น้ำในอินเดียตะวันตก ในรัฐคุชราต มีต้นน้ำอยู่ที่เทือกเขามัณฑละ มีความกว้างสูงสุดที่ 130&nbsp;กิโลเมตร พื้นที่รับน้ำ 2515&nbsp;กม2 

ในวันที่ 30 ตุลาคม 2022 มีสะพานข้ามแม่น้ำมัจฉุในโมรพี ถล่ม เป็นผลให้มีผู้เสียชีวิตเบื้องต้น 32 ราย และเมื่อปี 1979 ยังเคยเกิดเหตุเขื่อนกั้นแม่น้ำถล่ม

## อ้างอิง

หมวดหมู่:รัฐคุชราต
เหตุสะพานในโมรพีถล่ม พ.ศ. 2565

ในวันที่ 30 ตุลาคม พ.ศ. 2565  สะพานแขวนข้ามแม่น้ำมัจฉุในโมรพี รัฐคุชราต ถล่ม ขณะที่สะพานถล่มมีผู้คนอยู่บนสะพานถึง 400 คน และเบื้องต้นเป็นเหตุให้มีผู้เสียชีวิตอย่างน้อย 60 ราย มีอีกจำนวนหนึ่งที่บาดเจ็บและสูญหาย

 (Julto Pul) เป็นสะพานแขวนความยาว  สร้างขึ้นในศตวรรษที่ 19 เปิดใช้งานในวันที่ 20 กุมภาพันธ์ 1879 

สะพานเปิดให้บริการในวันที่ 26 ตุลาคม ซึ่งตรงกับปีใหม่คุชราต สะพานได้รับการว่าจ้างซ่อมโดยเทศบาลของโมรพีหลังแผ่นดินไหวคุชราต พ.ศ. 2544 เทศบาลได้ออกมาประกาศหลังเกิดเหตุว่าบริษัทเอกชนที่ว่าจ้างให้ซ่อมสะพานนั้น "เปิดสะพานให้คนเข้าชมก่อนที่จะแจ้งเรา [เทศบาล] โดยที่ยังไม่ได้ทำการประเมินความปลอดภัยโดยรัฐก่อน" สะพานถูกปิดซ่อมเป็นเวลาหกเดือนก่อนหน้า การถล่มนี้เกิดขึ้นเพียงสี่วันหลังให้ใช้งานหลังซ่อมเสร็จ

## อ้างอิง
เหตุระเบิดในโมกาดิชู ตุลาคม พ.ศ. 2565

วันที่ 29 ตุลาคม ค.ศ. 2022 มีผู้เสียชีวิตอย่างน้อย 100 ราย และบาดเจ็บอย่างน้อย 300 ราย หลังระเบิดติดรถสองคันถูกจุดชนวนในกรุงโมกาดิชู ประเทศโซมาเลีย ฮัสซัน ชีค โมฮามุด  ประธานาธิบดีโซมาเลีย กล่าวโทษว่าผู้ก่อเหตุคือกลุ่มก่อการร้ายอัชชะบาบ

## ภูมิหลัง
ในเดือนสิงหาคมปีเดียวกัน อัชชะบาบได้ก่อเหตุโจมตีโรงแรมในโมกาดิชู มีผู้เสียชีวิต 21 ราย โดยหลังจากเหตุการณ์นั้น ประธานาธิบดีฮัสซัน ชีค โมฮามุด กล่าวว่าจะ "ประกาศสงครามเต็มรูปแบบ" กับอัชชะบาบ และในวันที่ 23 ตุลาคม กลุ่มอัชชะบาบยังได้ก่อเหตุโจมตีโรงแรมในคิสมาโย เป็นผลให้มีผู้เสียชีวิต 9 ราย เหตุระเบิดครั้งนี้ในโมกาดิชูเกิดขึ้นในวันที่รัฐบาลระดับสูงประชุมวางแผนรับมือกับการก่อการร้ายของกลุ่มอัชชะบาบ

## เหตุระเบิด
เมื่อเวลา 14:00 น. ระเบิดลูกแรกถูกจุดที่กระทรวงศึกษาธิการ ใกล้กับทางแยกโซเบ และโรงเรียนแห่งหนึ่ง ทางแยกเดียวกันนี้เป็นจุดที่เกิดเหตุระเบิดที่รุนแรงกว่ามาก่อนเมื่อปี 2017 ระเบิดลูกที่สองถูกจุดเมื่อรถพยาบาลมาถึงจุดเกิดเหตุแรก และเป็นช่วงเวลาเที่ยง โดยระเบิดลูกที่สองถูกจุดด้านนอกร้านอาหารแห่งหนึ่งขณะที่ผู้คนจำนวนมากกำลังกินอาหาร ระเบิดทั้งสองลูกรุนแรงจนทำให้กระจกของอาคารใกล้เคียงแตก นอกจากนี้หลังระเบิดทำงานยังมีรายงานว่ามีเสียงปืนดังขึ้นที่กระทรวงศึกษาธิการ เจ้าหน้าที่ประจำกิจการรถพยาบาลอามีน ระบุว่าระเบิดลูกที่สองทำให้รถพยาบาลที่กำลังช่วยผู้บาดเจ็บลุกเป็นไฟ มีคนขับรถพยาบาลและเจ้าหน้าที่กู้ชีพบาดเจ็บอย่างละคน ในขณะที่มีผู้เสียชีวิตจำนวนมากบนรถโดยสารประจำทาง รายงานจากโรงพยาบาลเมดีนา ระบุว่าได้รับศพอย่างน้อย 30 ศพ ที่ญาติผู้เสียชีวิตสามารถระบุตัวตนศพได้ สหการนักหนังสือพิมพ์โซมาลีระบุว่ามีผู้ประกาศข่าวหนึ่งคนเสียชีวิตจากระเบิดลูกที่สอง นอกจากนี้ยังมีผู้ประกาศข่าวของวีโอเอ และช่างภาพข่าวของรอยเตอร์ที่ได้รับบาดเจ็บ

## อ้างอิง

หมวดหมู่:การก่อการร้ายในปี พ.ศ. 2565
หมวดหมู่:ระเบิดติดรถ
หมวดหมู่:โมกาดิชู
หมวดหมู่:ประเทศโซมาเลียในปี พ.ศ. 2565
หมวดหมู่:การก่อการร้ายในประเทศโซมาเลีย
จอห์น ฮอลล์

**จอห์น ฮอลล์** (; เกิด 21 มีนาคม พ.ศ. 2476) เป็นนักพัฒนาอสังหาริมทรัพย์ในนอร์ทอีสต์แลนด์ของอังกฤษ เป็นประธานสโมสรกิตติมศักดิ์ตลอดชีพ และอดีตประธานสโมสรฟุตบอลนิวคาสเซิลยูไนเต็ด

## ประวัติ
เขาเป็นบุตรชายของคนงานเหมือง ฮอลล์เกิดและเติบโตในนอร์ทซีตัน, แอชชิงตัน, นอร์ทัมเบอร์แลนด์ และเข้าเรียนที่โรงเรียนมัธยมเบดลิงตัน จนถึงปี ค.ศ. 1949 ก่อนที่จะเริ่มธุรกิจของตัวเอง เขาทำงานในอุตสาหกรรมเหมืองแร่ในฐานะนักสำรวจ

ในทศวรรษที่ 1980 บริษัทของฮอลล์คือ คาเมรอน ฮอลล์ ดีเวลอปเมนท์ ได้เป็นผู้รับเหมาก่อสร้างห้างสรรพสินค้าเมโทรเซ็นเตอร์ ใน ดันสตัน เกตส์เฮด

ในเดือนเมษายน ค.ศ. 2010 ฮอลล์ประกาศว่าเขาเป็นมะเร็งต่อมลูกหมากที่ผ่าตัดไม่ได้และกำลังจะเริ่มดำเนินการรักษาด้วยเคมีบำบัดแบบเข้มข้น ในเดือนกุมภาพันธ์ ค.ศ. 2011 มะเร็งถูกควบคุมโดยการใช้ยา และฮอลล์กำลังจดจ่ออยู่กับโครงการสุดท้ายของเขา นั่นคือสวนกุหลาบมูลค่า 2.5 ล้านปอนด์ที่คฤหาสน์วินยาร์ดพาร์ก ของเขา

## สโมสรฟุตบอลนิวคาสเซิลยูไนเต็ด
ฮอลล์เข้าซื้อกิจการของนิวคาสเซิลยูไนเต็ดและแต่งตั้งเควิน คีแกนตำนานกองหน้าของทีมเข้ามาเป็นผู้จัดการทีมในเดือนกุมภาพันธ์ ค.ศ. 1992 แทนที่ของออสซี่ อาร์ดิเลสในขณะนั้นสโมสรยังอยู่ในดิวิชัน 2 หรืออีเอฟแอลแชมเปียนชิป ในปัจจุบัน ซึ่งคีแกนพลิกชะตาของสโมสรโดยนำทีมรอดจากการตกชั้นสู่ดิวิชัน 3 หรืออีเอฟแอลลีกวัน ในปัจจุบัน ให้กลายเป็นคู่แข่งชิงแชมป์ลีกกับแมนเชสเตอร์ยูไนเต็ด ในพรีเมียร์ลีกเมื่อปี ค.ศ. 1996

หลังจากการเข้าซื้อกิจการของนิวคาสเซิลยูไนเต็ด ฮอลล์ได้ประกาศความตั้งใจที่จะสร้าง "สโมสรกีฬา" แนวเดียวกับสโมสรกีฬาหลายประเภทในยุโรปเช่น เอฟซี บาร์เซโลนา ด้วยเหตุนี้เขาจึงซื้อ นิวคาสเซิลฟัลคอนส์ (รักบี้), นิวคาสเซิลอีเกิลส์ (บาสเกตบอล) และเดอร์แรมวอสป์ (ฮ็อกกี้น้ำแข็ง) ในปี ค.ศ. 1995 ซึ่งในเวลาต่อมา เดอแรมวอสป์ ได้เปลี่ยนชื่อเป็นนิวคาสเซิลคอบราส์

ฮอลล์วางแผนที่จะสร้างสนามรักบี้ ฟุตบอล และลานสเก็ตน้ำแข็งแห่งใหม่ที่ลีเซสพาร์ก แต่โครงการถูกปฏิเสธหลังจากการยื่นคำร้องคัดค้านจำนวน 38,000 รายชื่อที่จัดทำโดยชาวบ้านในท้องถิ่น เขาจึงเริ่มสร้างอัฒจันทร์ของเซนต์เจมส์พาร์ก ขึ้นใหม่แทน โดยเริ่มจาก ลีเซส เอนด์ สแตนด์ ซึ่งปัจจุบันรู้จักกันในชื่อ เซอร์ จอห์น ฮอลล์ สแตนด์

ในปี ค.ศ. 1997 ฮอลล์มอบตำแหน่งประธานสโมสรให้กับเฟรดดี เชพเพิร์ด จากนั้นเขาก็ขายหุ้นทั้งหมด 41.6% ให้กับนักธุรกิจค้าปลีกด้านกีฬา ไมค์ แอชลีย์ จากสปอร์ตส์ ไดเร็คท์ ในราคา 55 ล้านปอนด์ในวันที่ 23 พฤษภาคม ค.ศ. 2007 โดยประเมินมูลค่าสโมสรไว้ที่ 133.1 ล้านปอนด์

## การเมือง
ฮอลล์บริจาคเงินมากกว่า 500,000 ปอนด์ให้กับพรรคอนุรักษนิยม และช่วยระดมทุนสำหรับการเลือกตั้งทั่วไปของเทรีซา เมย์ในปี ค.ศ. 2017

## อ้างอิง

หมวดหมู่:นักธุรกิจชาวอังกฤษ
หมวดหมู่:กรรมการและประธานสโมสรฟุตบอลนิวคาสเซิลยูไนเต็ด
หมวดหมู่:เซอร์
หมวดหมู่:บุคคลที่ยังมีชีวิตอยู่
หมวดหมู่:บุคคลในวงการฟุตบอลที่ได้รับยศอัศวิน
เทเบิลเทนนิสชิงแชมป์โลก

**เทเบิลเทนนิสชิงแชมป์โลก** () เป็นการแข่งขันกีฬาเทเบิลเทนนิสที่รับรองโดยสหพันธ์เทเบิลเทนนิสนานาชาติ (ITTF) การแข่งขันชิงแชมป์โลกจัดขึ้นตั้งแต่ปี พ.ศ. 2469 โดยจัดทุก ๆ 2 ปี ตั้งแต่ปี พ.ศ. 2500 จัดแข่งขันประเภทเดี่ยว 5 รายการ ได้แก่ ชายเดี่ยว หญิงเดี่ยว ชายคู่ หญิงคู่ และคู่ผสม ปัจจุบันจัดในปีเลขคี่ **เทเบิลเทนนิสทีมชิงแชมป์โลก** () ซึ่งรวมถึงการแข่งขันประเภททีมชายและทีมหญิงจัดแข่งขันครั้งแรกในปี ค.ศ. 2000 การแข่งขันชิงแชมป์ทีมจัดขึ้นในปีเลขคู่

ในช่วงแรกของการแข่งขัน ทีมชายของฮังการีเป็นทีมที่โดดเด่น โดยคว้าแชมป์ได้ 12 สมัย ตามมาด้วยทีมญี่ปุ่นครองตำแหน่งช่วงเวลาสั้น ๆ ในทศวรรษ 1950 ตั้งแต่ปี ค.ศ. 1960 เป็นต้นมา จีนได้กลายเป็นประเทศที่มีอำนาจเหนือกว่าในการแข่งขันนี้ และยกเว้นปี ค.ศ. 1989–2000 เมื่อสวีเดนชนะ 4 ครั้ง จีนยังคงครองการแข่งขันต่อไป ทีมชายของจีนมีสถิติแชมป์โลก 22 รายการ

ในปี ค.ศ. 1950 ทีมหญิงของญี่ปุ่นเป็นกำลังสำคัญที่สามารถคว้าแชมป์ได้ทั้งหมด 8 รายการ ทีมหญิงจีนเริ่มมีความแข็งแกร่งและครองแชมป์โลกอย่างตั้งแต่ ค.ศ. 1970 เป็นต้นไป พวกเขาแพ้เพียงสองครั้งตั้งแต่ ค.ศ. 1975 ประเทศจีนครองตำแหน่งทีมหญิง 22 รายการ

## ตารางสรุปเหรียญรางวัลตลอดกาล

[thumb|ทีมหญิงจีนครองถ้วยรางวัลเป็นครั้งที่ 20 ใน ค.ศ. [เทเบิลเทนนิสชิงแชมป์โลก 2016|2016 ทีมแพ้เพียงสองครั้งตั้งแต่ปี ค.ศ. 1975]]
อัปเดตหลัง เทเบิลเทนนิสชิงแชมป์โลก 2022 ทีมคู่จากสมาคมต่าง ๆ ถูกนับเป็นห้าในสิบ

## อ้างอิง

## แหล่งข้อมูลอื่น

*ITTF Museum

หมวดหมู่:ชิงแชมป์โลก
หมวดหมู่:เทเบิลเทนนิส
นกมาเลา

**นกมาเลา** (, , ) เป็นชนิดของนกในสกุล Megapodius วงศ์ Megapodiidae ปัจจุบันเป็นนกเฉพาะถิ่นในประเทศตองงา นกชนิดนี้ยังเป็นที่รูัจักในชื่ออื่น ๆ เช่น นกเมกะโพดพอลินีเชียและนกเมกะโพดนีอูอาโฟโออู ซึ่งที่มาของชื่อมาจากเกาะนีอูอาโฟโออู อันเป็นที่อยู่อย่างจำกัดของนกชนิดนี้มายาวนานหลายปี คำแสดงคุณลักษณะของนกชนิดนี้ตั้งขึ้นเพื่อเป็นเกียรติแก่กงสุลอังกฤษ William Thomas Pritchard 

## การกระจายและถิ่นที่อยู่
นกมาเลาเป็นพันธุ์นกเมกะโพดเพียงพันธุ์เดียวที่หลงเหลืออยู่ในตองงา จากเดิมที่มีสี่พันธุ์ในยุคก่อนการเข้ามาของมนุษย์ (ซึ่งเห็นได้จากหลักฐานจากฟอสซิล) และเป็นนกเมกะโพดเพียงพันธุ์เดียวที่เหลือรอดในภูมิภาคพอลินีเชีย การสูญพันธุ์ลักษณะเดียวกันนี้พบได้ในฟีจีและนิวแคลิโดเนีย ซึ่งเคยมีอยู่สามสายพันธุ์ในยุคก่อนประวัติศาสตร์ สำหรับนกเมกะโพดสายพันธุ์นี้เคยมีการกระจายตัวอย่างกว้างขวาง โดยพบได้ทั้งในตองงา, ซามัว และนีวเว สาเหตุของการสูญพันธุ์และลดจำนวนลงเกิดจากการเข้ามาของมนุษย์บนเกาะ รวมไปถึงการล่านกโตเต็มวัย และโดยเฉพาะอย่างยิ่งจากการเก็บไข่ และจากการล่าโดยสิ่งมีชีวิตชนิดพันธุ์ต่างถิ่น

บนเกาะนีอูอาโฟโออู จำนวนประชากรของมนุษย์ที่น้อยและความห่างไกลของถิ่นที่อยู่ทำให้ยังสามารถดำรงสายพันธุ์อยู่ต่อไปได้ รังของนกได้รับการควบคุมอย่างระมัดระวังโดยผู้นำท้องถิ่น นกมาเลาจึงเป็นเมกะโพดที่เหลือรอดจากการเข้ามาของมนุษย์ในพอลินีเชียตะวันตก ถิ่นที่อยู่ตามธรรมชาติของนกคือป่าที่ต่ำเขตร้อนชื้น โดยบนเกาะนีอูอาโฟโออูจะพบนกชนิดนี้ได้ในบริเวณกลางแอ่งยุบปากปล่อง นกมาเลาเหมือนนกเมกะโพดชนิดอื่นที่ไม่ฟักไข่โดยการนั่งลงบนไข่ แต่จะใช้วิธีการฝังไข่ในดินและทรายภูเขาไฟที่อุ่น เพื่อให้ไข่เกิดการพัฒนาเป็นตัวขึ้น หากเป็นถิ่นที่อยู่เดิมที่เคยพบการกระจายตัวแต่ไม่มีภูเขาไฟ คาดว่านกชนิดนี้น่าจะก่อเนินดินด้วยพืชผักเน่าเปื่อย แล่วฝังไข่ไว้ในนั้น เมื่อลูกนกฟักตัวออกจากไข่จะมีความสามารถในการบินได้ทันที

## สถานะและการอนุรักษ์

นกมาเลาถูกคุกคามจากปัจจัยเดียวกันอันนำไปสู่การลดลงของประชากรนกทั่วพอลินีเชีย ไข่ของนกยังถูกเก็บรวบรวมโดยคนท้องถิ่น แม้ว่าในทางทฤษฎีจะมีการคุ้มครองจากรัฐบาล และยังมีการล่าเกิดขึ้นอยู่บ้าง นกมาเลายังได้รับการปกป้องจากความยากในการเข้าถึงถิ่นที่อยู่ ด้วยความเสี่ยงของประชากรกลุ่มเดียว จึงมีความพยายามในการโยกย้ายไข่ไปยังเกาะแห่งใหม่อันได้แก่เกาะลาเตและโฟนูอาเลอี การโยกย้ายไปยังโฟนูอาเลอีประสบความสำเร็จ และประมาณได้ว่ามีนกอยู่ 350–500 ตัว แต่การสำรวจที่เกาะลาเตพบว่าการโยกย้ายไข่นั้นล้มเหลว

## อ้างอิง

## แหล่งข้อมูลอื่น
*BirdLife Species Factsheet.

หมวดหมู่:นกที่พบในประเทศตองงา
ยิงธนูชิงแชมป์โลก

**ยิงธนูชิงแชมป์โลก** () เป็นการแข่งขันกีฬายิงธนูที่จัดโดยสหพันธ์กีฬายิงธนูสากล (WA) การแข่งขันครั้งแรกที่จัดขึ้นภายใต้ชื่อนี้เกิดขึ้นในปี พ.ศ. 2474

การแข่งขันยิงธนูมีหลายรูปแบบ แต่โดยทั่วไปแล้วการแข่งขัน**ชิงแชมป์โลก**จะสงวนไว้สำหรับ 3 รายการต่อไปนี้ 

# การแข่งขันชิงแชมป์โลกกลางแจ้งในการยิงธนูเป้าหมาย
# การแข่งขันชิงแชมป์โลกในร่มในการยิงธนูเป้าหมาย
# การแข่งขันชิงแชมป์โลกในสนามยิงธนู

ในจำนวนนี้ การแข่งขันชิงแชมป์โลกกลางแจ้งประเภทเป้าหมายยิงธนูมักเรียกง่าย ๆ ว่า  **ยิงธนูชิงแชมป์โลก** (World Archery Championships) และผู้ชนะมักเรียกง่าย ๆ ว่า "แชมป์โลก" การแข่งขันชิงแชมป์กลางแจ้งนั้นจัดขึ้นโดยมีเป้าหมายคงที่ในระยะทางที่กำหนด โดยใช้คันธนูที่หลากหลาย เช่น คันธนูโค้งกลับ (Recurve Bow) จากปี ค.ศ. 1931 และ คันธนูทดกำลัง ตั้งแต่ปี ค.ศ. 1995

แม้ว่าจะไม่เป็นที่รู้จักอย่างกว้างขวาง แต่การแข่งขันชิงแชมป์โลกยังจัดขึ้นในการยิงธนูสำหรับเยาวชน (ประเภทกลางแจ้งเท่านั้น - รายการสำหรับเยาวชนในสนามและในร่มจะจัดขึ้นควบคู่ไปกับการแข่งขันระดับอาวุโส), ยิงธนูคนพิการ, การยิงธนูในมหาวิทยาลัย และ 3D ยิงธนูสามมิติ การแข่งขันสกียิงธนูชิงแชมป์โลกจัดขึ้นครั้งล่าสุดในปี พ.ศ. 2550 แต่ไม่ได้เป็นส่วนหนึ่งของการแข่งขันหมุนเวียนในปัจจุบัน หลังจากการบรรจุกีฬายิงธนูเป็นชนิดกีฬาถาวรในกีฬามหาวิทยาลัยโลกฤดูร้อน การแข่งขันชิงแชมป์โลกของมหาวิทยาลัยจะหยุดเป็นส่วนหนึ่งของยิงธนูชิงแชมป์โลกโดยเปลี่ยนแปลงในปี ค.ศ. 2014

## กลางแจ้ง

## อ้างอิง

## แหล่งข้อมูลอื่น
* World Archery Federation 
* World Archery Indoor Championship

หมวดหมู่:ชิงแชมป์โลก
สมโภชน์ อาหุนัย

**สมโภชน์ อาหุนัย** เกิดเมื่อวันที่ 17 กรกฎาคม พ.ศ. 2510  เป็นประธานเจ้าหน้าที่บริหาร บริษัท พลังงานบริสุทธิ์ จำกัด (มหาชน) จากข้อมูลนิตยสาร *[[ฟอบส์]]* ฉบับประเทศไทย พ.ศ. 2565 สมโภชน์ติดอยู่ในรายชื่อมหาเศรษฐีที่รวยที่สุดในประเทศไทยอันดับที่ 6 โดยมีมูลค่าทรัพย์สิน 3.9 พันล้านดอลลาร์ หรือ 1.37 แสนล้านบาท  

สมโภชน์ อาหุนัย เกิดในครอบครัวชนชั้นกลาง มีความสนใจด้านอิเล็กทรอนิกส์ตั้งแต่เด็ก เรียนระดับมัธยมศึกษาที่โรงเรียนเซนต์คาเบรียล ระดับอุดมศึกษาที่สาขาวิศวกรรมไฟฟ้าที่ คณะวิศวกรรมศาสตร์ จุฬาลงกรณ์มหาวิทยาลัย จากนั้นประมาณ พ.ศ. 2532 ศึกษาด้านธุรกิจจากมหาวิทยาลัยพิตต์สเบิร์ก นอกจากนั้นยังได้รับวิศวกรรมศาสตรดุษฎีบัณฑิตกิตติมศักดิ์ (วิศวกรรมพลังงานทดแทนและสิ่งแวดล้อม) มหาวิทยาลัยเทคโนโลยีราชมงคลอีสาน หลังเรียนจบทำงานเป็นฝ่ายขายที่บริษัทล็อกซเล่ย์  จากนั้นร่วมทุนกับเพื่อนเปิดบริษัท 2–3 บริษัท ทั้งบริษัทตกแต่งภายใน นำเข้าส่งออก หรือแม้แต่เอาผ้ามาขายที่สยามสแควร์ 

เมื่อเกิดวิกฤตต้มยำกุ้ง บริษัทที่ทำงานอยู่ถูกบังคับขายให้ต่างชาติ จึงรวบรวมเงินจำนวนหนึ่งแล้วเข้าซื้อบริษัทหลักทรัพย์ ปัจจุบันก็คือบริษัทหลักทรัพย์หยวนต้า รวมถึงได้ทำงานในบริษัทต่าง ๆ หลายบริษัท เช่น เป็นนักวิเคราะห์หลักทรัพย์ในบริษัทโบรกเกอร์ต่างชาติ, บงล. บุคคลัภย์ และ บล. นวธนกิจ ต่อมา พ.ศ. 2549 สมโภชน์ก่อตั้งบริษัทซันเทคปาล์มออยล์ จำกัด ขึ้นมา ด้วยทุนจดทะเบียนเริ่มแรก 50 ล้านบาท หลังจากนั้นเปลี่ยนชื่อเป็นบริษัท พลังงานบริสุทธิ์ จำกัดจดทะเบียนในตลาดหลักทรัพย์ MAI มาตั้งแต่ พ.ศ. 2556 และย้ายเข้ามาซื้อขายในตลาดหลักทรัพย์แห่งประเทศไทย (SET) ครั้งแรกเมื่อวันที่ 6 มกราคม พ.ศ. 2560

## อ้างอิง

หมวดหมู่:นักธุรกิจชาวไทย
หมวดหมู่:มหาเศรษฐีชาวไทย
หมวดหมู่:นิสิตเก่าคณะวิศวกรรมศาสตร์ จุฬาลงกรณ์มหาวิทยาลัย
หมวดหมู่:บุคคลจากโรงเรียนเซนต์คาเบรียล
มวยสากลชิงแชมป์โลก (IBA)

**มวยสากลชิงแชมป์โลก** () และ **มวยสากลหญิงชิงแชมป์โลก** () (เดิมชื่อ **AIBA**) เป็นการแข่งขันกีฬามวยสากลสมัครเล่นทุกสองปี ที่จัดโดย สหพันธ์มวยสากลสมัครเล่นนานาชาติ (IBA) ซึ่งเป็นหน่วยงานกำกับดูแลกีฬามวยสากล นอกเหนือจากการแข่งขันมวยสากลในโอลิมปิกแล้ว การแข่งขันนี้ยังเป็นการแข่งขันระดับสูงสุดสำหรับกีฬาชนิดนี้อีกด้วย การแข่งขันชิงแชมป์โลกครั้งแรกจัดขึ้นสำหรับผู้ชายในปี ค.ศ. 1974 และการแข่งขันชิงแชมป์หญิงครั้งแรกจัดขึ้นในอีก 25 ปีต่อมาในปี ค.ศ. 2544 

การแข่งขันทั้งสองรายการจะจัดแยกกันตามกำหนดการทุก ๆ สองปี ตั้งแต่ปี ค.ศ. 1989 การแข่งขันชิงแชมป์ชายจะจัดขึ้นทุกปีคี่ การแข่งขันชิงแชมป์หญิงจัดขึ้นในปีที่เลขคู่ ระหว่าง ค.ศ. 2006 ถึง 2018 และเปลี่ยนเป็นกำหนดการปีคี่เพียงในนามใน พ.ศ. 2019

## การแข่งขันชาย
### ตารางสรุปเหรียญรางวัลตลอดกาล (ค.ศ. 1974–2021)
อัพเดตหลังมวยสากลสมัครเล่นชิงแชมป์โลก 2021

;หมายเหตุ

## อ้างอิง

หมวดหมู่:มวยสากล
หมวดหมู่:ชิงแชมป์โลก